Βαθύ Κόκκινο | Ασθενείς εξ αμελείας\nΤετάρτη, 25 Μαΐου, 2022 03:26:40\nΈνας σχολιασμός για τις σημερινές δηλώσεις του κου Κουρουμπλή\nΥπάρχουν πολλοί τρόποι για να σκοτώσεις έναν άνθρωπο. Μπορείς να τον μαχαιρώσεις στην κοιλιά, να του αρπάξεις το ψωμί απ’ το στόμα, να μην τον γιατρέψεις από την ασθένεια που πάσχει, να τον βάλεις σε μια άθλια κατοικία, να τον εξοντώσεις βάζοντάς τον να δουλεύει μέχρι θανάτου, να τον οδηγήσεις στην αυτοκτονία, να τον στείλεις στον πόλεμο. Λίγοι μόνο απ’ αυτούς τους τρόπους είναι απαγορευμένοι στο κράτος μας.\nΤα παραπάνω λόγια του αγαπημένου Γερμανού ποιητή και δραματουργού έχουν χρησιμοποιηθεί και στο παρελθόν ως «εισαγωγικά» για κείμενο του παρόντος μπλογκ σχετικό με ζήτημα δημόσιας υγείας σε αυτά τα μαύρα χρόνια της λιτότητας. Όχι τυχαία, μάλιστα, σε κείμενο που αφορούσε μειώσεις σε προληπτικές ιατρικές εξετάσεις από τον τότε υπουργό και νυν δελφίνο της ΝΔ Μάκη Βορίδη, ο οποίος είχε ξαναβγάλει τότε το τσεκούρι του για να κόψει κι άλλα κλαδιά από το ρημαγμένο δέντρο της δημόσιας υγείας στη χώρα μας, όπως έκαναν όλοι του οι προκάτοχοι στα μνημονιακά χρόνια. Επειδή, όμως, τα μνημόνια καλά κρατούν και στις εποχές της χρήσιμης και ρεαλιστικής αριστεράς, ο πέλεκυς έπεσε τώρα στα χέρια του κύριου Κουρουμπλή, για να συνεχίσει το κλάδεμα, κατά τα διεθνή καλλωπιστικά πρότυπα και τις εντολές των θεσμών/τρόικα-συν-ένα/κουαρτέτων, σεσημασμένων, τέλος πάντων, κοράκων.\nΜε χαρά μάθαμε, λοιπόν, σήμερα το πρωί ότι ο κύριος υπουργός δήλωσε σε έντυπο μέσο πως κατευθύνεται στο να θεσπίσει υποχρεωτικές προληπτικές εξετάσεις για τέσσερις συχνούς τύπους καρκίνου, του μαστού, του τραχήλου της μήτρας, του παχέος εντέρου και του προστάτη. Αμπαλλαρισμένο με τη γνωστή κι από παιδί γυμνασίου διαπίστωση πως «η πρόληψη σώζει» μας πλασάρει το μέτρο αυτό ο κύριος Κουρουμπλής, μαζί με την επικίνδυνη γενίκευση ότι «οι Έλληνες αμελούν τα ζητήματα της υγείας τους», που θα σχολιάσουμε παρακάτω.\nΠιθανόν, οι διάφοροι συριζοφρουροί να κάνουν λόγο για αναγκαίο και με θετικό πρόσημο μέτρο, αφού διδάσκει (έστω και με το βούρδουλα) την πρόληψη στον «αμελή» ελληνικό λαό. Για να προσεγγίσουμε έστω και λίγο αυτή την ανάγνωση, θα έπρεπε να μιλάμε, επίσης, και για πλήρη κάλυψη των εξετάσεων αυτών για όλες τις ηλικιακές ομάδες που το έχουν ανάγκη και για όλα τα εισοδήματα. Ιδού και ο λάκος της φάβας. Μήπως αγνοεί ο κύριος Κουρουμπλής τις περικοπές στα προληπτικά τεστ (μαστογραφίες, test-pap, PSA) που επέφερε ο προκάτοχός του κύριος Βορίδης; Μήπως δεν ξέρει τις ελλείψεις που αντιμετωπίζουν τόσο κεντρικά όσο και περιφερειακά νοσοκομεία και κέντρα υγείας σε επίπεδο υποδομών και προσωπικού, καθιστώντας ουτοπική την υπόθεση υποστήριξης τόσων εξετάσεων; Μήπως δεν έχει αντιληφθεί πως τα μνημόνια (τα οποία ράπιζε δια των λόγων του μαζί με τους «συντρόφους» του πριν καταλήξει στο ότι και το έσχατο ήταν από αναγκαιότητα έως ευλογία για τον τόπο) άδειασαν τα ασφαλιστικά ταμεία και δυσχέραναν την πρόσβαση του ασφαλισμένου στη δωρεάν ιατροφαρμακευτική περίθαλψη; Για τους ανασφάλιστους δε συζητάμε καν, τα ανθρωπιστικά μοναστήρια ναν καλά. Φυσικά και κανείς δεν αγνοεί τα παραπάνω στα επιτελεία του Υπουργείου Υγείας. Φυσικά και κανείς δεν αγνοεί τις εμπειρίες από τις καταστροφικές επεμβάσεις ΔΝΤ και αντίστοιχων θεσμών σε άλλα συστήματα υγείας ανά τον κόσμο. Και κανείς, φυσικά, δεν έχει διάθεση να έρθει σε ρήξη με την κατεύθυνση της διάλυσης της δημόσιας υγείας, που χρόνια έχει μπει στο αυλάκι, και την ενίσχυση των κορακιών που περιμένουν στη γωνία, εν προκειμένω με τη μορφή ιδιωτικών διαγνωστικών κέντρων, όπου θα κοστίζει ο κούκος αηδόνι, και ευρύτερα ιδιωτικών πρωτοβουλιών, μονοπωλίων, πολυεθνικών και λοιπών ομορφιών. Μια κατεύθυνση που θέλει την υγεία εμπόρευμα και όχι κοινωνικό αγαθό, με ό,τι αυτό συνεπάγεται.\nΥποχρεωτικές, λοιπόν, οι προληπτικές εξετάσεις. Υποχρεωτικές γιατί «δεν τον πάει ο Έλληνας το γιατρό». Δεν τον πάει ή δεν μπορεί να πάει, κύριοι του Υπουργείου; Εμείς παραπάνω απαντήσαμε γιατί θεωρούμε πως ως επί το «πολύ» πλείστον ισχύει το δεύτερο. Ακόμα, όμως, και αν υφίσταται θέμα μη σωστής νοοτροπίας του πληθυσμού ως προς τα ζητήματα υγείας, είναι βέβαιο πως δεν είναι το ενδεδειγμένο μέσο για τη διόρθωσή της η μέθοδος «απ’ το αυτί και στο γιατρό». Κι αν κάποιος, λοιπόν, δεν τηρήσει τους «κανόνες των υποχρεωτικών εξετάσεων»; Ένα ωχαδερφίστικο «ας πρόσεχε» φαντάζει απείρως καλύτερο από την πρόταση του κύριου Κουρουμπλή. Και ποια είναι αυτή; Ότι αν τον βρει τον άτυχο ο καρκίνος κι εκείνος δεν είχε λάβει τα μέτρα σου θα τιμωρείται ως αμελής μαθητής με 50% συμμετοχή στα έξοδα θεραπείας «δια παραδειγματισμόν». Τι να πρωτοσχολιάσει κανείς γι’ αυτό το μνημείο ανθρωπισμού; Το ότι ο ήδη επιβαρυμένος ασθενής από τις αυξήσεις στη συμμετοχή στην αγορά φαρμάκων θα πληρώνει κι έξτρα (γνωστές οι υψηλές τιμές των αντικαρκινικών); Το ότι με τον πιο πραγματικά ελεεινό τρόπο προσπαθεί να εξοικονομήσει χρήμα από τα κρατικά έξοδα η κυβέρνηση ΣΥΡΙΖΑ-ΑΝΕΛ; Και δεν υπάρχει μόνο η οικονομική πλευρά, υπάρχει και η κοινωνική σκοπιά αυτής της πρότασης. Θα μιλάμε, πλέον, για ασθενείς-κατηγορούμενους, έστω και εξ αμελείας. Θα μιλάμε για δακτυλοδεικτούμενους καρκινοπαθείς που πληρώνουν δικαίως το τίμημα της «αμορφωσιάς» τους, της «απειθαρχίας στους κανόνες του παιχνιδιού» και που, αν «δεν μπορούσαν να ανταπεξέλθουν οικονομικά, τι να κάνουμε, συμβαίνουν αυτά στους φτωχούς». Τα χει πει και η Λυμπεράκη, οι φτωχοί κάνουν λάθος επιλογές. Όμορφες λογικές βγαλμένες από τις πιο σκοτεινές σελίδες της ανθρώπινης ιστορίας. Συγχαρητήρια κύριε Κουρουμπλή, ούτε με τους βιρτουόζους δεξιούς εξτρέμ προκατόχους σας τέτοιες επιτυχίες.\nΜνημονίων συνέχεια, λοιπόν, και είδαμε κάποια δείγματα γραφής από το τι μας επιφυλάσσεται στον τομέα της υγείας από την αγαστή συνεργασία Υπουργείου-Θεσμών. Κι έχει ακόμα ο Θεός. Μέσα σε αυτό το πλαίσιο, δεν μπορεί να ξεφύγει και το κλείσιμο του κειμένου από τα τετριμμένα ανάλογων κειμένων: ότι είναι, δηλαδή, επιτακτική η ανάγκη απόκρουσης των νέων επιθέσεων που έρχονται στη ρημαγμένη δημόσια υγεία δια των νεομνημονιακών ροζ δυνάμεων και αντίστασης στην εφαρμογή νέων βάρβαρων πολιτικών στον εν λόγω χώρο. Ότι είναι ένας αγώνας που πρέπει να δοθεί από τους υγειονομικούς αλλά και συνολικά όλα τα πληττόμενα κομμάτια της κοινωνίας ενάντια στις βουλήσεις της κυβέρνησης και των Ευρωπαίων συνομιλητών τους, ενάντια σε όσους θέλουν την υγεία εμπόρευμα και όχι κοινωνικό αγαθό. Χιλιοειπωμένα πράγματα; Μάλλον, αλλά είναι, πλέον, ο μόνος ρεαλισμός.\nΥΓ: Και για να μην ξεχνιόμαστε, κύριε Κουρουμπλή, once ΠΑΣΟΚ forever ΠΑΣΟΚ\nΠηγή: Πρωτοβουλία Αριστερών Φοιτητών – Π.Α.Φ. ΕΑΑΚ


Ένας άτιμος και ιταμός συμβιβασμός. | mouzakinews.gr\nHome Ελλάδα Ένας άτιμος και ιταμός συμβιβασμός\nPosted By: Ιωάννης Στάθηςon: Ιούνιος 18, 2018 In: Ελλάδα, Πολιτική, Ροή ΕιδήσεωνTags:\nΗ “Δημιουργία, ξανά!” θεωρεί ότι η “συμφωνία” με τα Σκόπια είναι μια μελανή σελίδα στην ιστορία μας, μια ντροπιαστική ήττα με μακροχρόνιες επιπτώσεις.\nΈνα σλαβικό κρατίδιο, με ζωή μόλις 27 ετών, διεκδίκησε και κατάφερε να υπεξαιρέσει ελληνική ιστορία 2.500 ετών, λόγω της δικής μας αδιαφορίας και ανικανότητας.\nΒεβαίως η ευθύνη δεν είναι μόνο του Τσίπρα.\nΓια τη «Δημιουργία, ξανά!» μία λύση υπάρχει: η διπλή ονομασία.\nΣε αντίθετη περίπτωση, η Ελλάδα θα ασκεί βέτο μονίμως στην είσοδό τους σε ΝΑΤΟ και Ε.Ε.\nΑυτοί έχουν το πρόβλημα, όχι εμείς. Αυτοί πρέπει να υποχωρήσουν και ο χρόνος αυτούς πιέζει.\nΗ διπλή ονομασία έχει τις λιγότερες δυνατές παρενέργειες. Άλλωστε κι η Ελλάδα πολλαπλή ονομασία έχει. Οι άλλοι μας αποκαλούν κυρίως με παράγωγα του Graecia ή του Yunan. Δεκάδες κράτη στην Ευρώπη και στον κόσμο έχουν άλλο όνομα για εσωτερική χρήση και άλλο για εξωτερική.\nΦυσικά, δεν πρόκειται για εύκολο στόχο. Είναι όμως ο μόνος εφικτός.


Τι ήταν αυτό που έκανε τον Κικίλια να δακρύσει σε συνέντευξη! (ΒΙΝΤΕΟ) - Usay.gr\nΤι ήταν αυτό που έκανε τον Κικίλια να δακρύσει σε συνέντευξη! (ΒΙΝΤΕΟ)\nΙανουάριος 13, 2021, 9:30 πμ Ιανουάριος 13, 2021\nΦορτισμένη συγκινησιακά ήταν η συνέντευξη του υπουργού Υγείας, Βασίλη Κικίλια στην εκπομπή του ΑΝΤ1, Special Report.\nΟ Βασίλης Κικίλιας δεν άντεξε και ξέσπασε με δάκρυα όταν αναφέρθηκε στην προσπάθεια του νοσηλευτικού και ιατρικού προσωπικού να σώσουν ζωές, μέσα στις εξαιρετικά αντίξοες συνθήκες που έχει δημιουργήσει η πανδημία του νέου κορωνοϊού.\n«Έχω δεθεί άρρηκτα με τις νοσοκόμες, τους νοσηλευτές, τους τραπεζοκόμους, τους γιατρούς…» έλεγε ο υπουργός Υγείας, πριν ξεσπάσει σε λυγμούς, έξω από τις νέες εγκαταστάσεις ΜΕΘ του νοσοκομείου Σωτηρία.


Hellas Transalp Forum: Φωτογραφηστε την μοτοσυκλέτα σας !\nΠέμπτη 13 Αύγουστος 2020, 20:42:13 μμ\nHellas Transalp Forum > Γενικά Θέματα > Ελεύθερος χρόνος > Φωτογραφίες (Συντονιστές: Παύλος, Yianni) > Φωτογραφηστε την μοτοσυκλέτα σας !\nΣελίδες: 1 2 3 4  6 7 8 9 10 ... 63 | Κάτω Εκτύπωση\nΑποστολέας Θέμα: Φωτογραφηστε την μοτοσυκλέτα σας ! (Αναγνώστηκε 454281 φορές)\n« Απάντηση #100 στις: Τετάρτη 08 Αύγουστος 2007, 10:22:50 πμ »\nαπό την εντουράδα στη Ζήρεια...ελπίζω να ζει ακόμα αυτό το πανέμορφο δάσος\n« Απάντηση #101 στις: Τετάρτη 08 Αύγουστος 2007, 10:24:11 πμ »\nΑπό τις αγαπημένες μου...εντουράδα στην Εύβοια. Κώστα ευχαριστώ για τη φωτό\n« Απάντηση #102 στις: Τετάρτη 08 Αύγουστος 2007, 10:29:56 πμ »\nΠαράθεση από: Παύλος στις Τετάρτη 08 Αύγουστος 2007, 10:24:11 πμ\n« Απάντηση #103 στις: Τετάρτη 08 Αύγουστος 2007, 10:33:39 πμ »\nΠαράθεση από: Παύλος στις Τετάρτη 08 Αύγουστος 2007, 10:22:50 πμ\nΠραγματικά πανέμορφο. Είναι μέχρι να το κάψουν κι αυτό....\n« Απάντηση #104 στις: Τετάρτη 08 Αύγουστος 2007, 10:36:22 πμ »\nΗλιοβασίλεμα στο Σίσι (Λασιθίου)\n« Απάντηση #105 στις: Τετάρτη 08 Αύγουστος 2007, 10:42:07 πμ »\nΠαράθεση από: louros tana στις Τετάρτη 08 Αύγουστος 2007, 10:29:56 πμ\nΣτο τέλος της εντουράδας κοίτα τι έπαθε...\n« Απάντηση #106 στις: Τετάρτη 08 Αύγουστος 2007, 10:45:19 πμ »\nΠαράθεση από: Παύλος στις Τετάρτη 08 Αύγουστος 2007, 10:42:07 πμ\nΠρώτα της έταξες να τη κάνεις μοντέλα και μετά τη έφαγες?\nΤι σε συ ρε?\nΝάχουμε το νου μας.\n« Απάντηση #107 στις: Τετάρτη 08 Αύγουστος 2007, 10:50:16 πμ »\nΠαράθεση από: louros tana στις Τετάρτη 08 Αύγουστος 2007, 10:45:19 πμ\n« Απάντηση #108 στις: Τετάρτη 05 Σεπτέμβριος 2007, 00:32:16 πμ »\nεπιτελους καταφερα να ανεβασω και την καλη μου....\n« Απάντηση #109 στις: Παρασκευή 07 Σεπτέμβριος 2007, 17:11:38 μμ »\n« Απάντηση #110 στις: Τετάρτη 12 Σεπτέμβριος 2007, 04:18:27 πμ »\nενταξει ρε παιδια, το ΤΑ επρεπε να στειλω μιας κ ειμαι κατοχος.αλλα..τι να κανω?το TENERE το εχω απο παιδι.170000 χιλ ειναι αυτα,δεν ξεχνιωνται ευκολα.αλλωστε σπανιζουν τετοια καλοσυντηρημμενα μηχανηματα 16 ετων.\n« Απάντηση #111 στις: Τετάρτη 12 Σεπτέμβριος 2007, 04:23:24 πμ »\nΟ προβολέας του μου φέρνει κάτι απ το 660 tenere .\nΤο 750 είχε όπως το Africa με διπλούς προβολείς ……..\nΠολύ καλά συντηρημένο μπράβο……..\nΟι παλιές αγάπες ε;;;;; δεν χαλάνε ποτέ…….\n16 χρόνια ;;;;; τι προβλήματα είχε βγάλει;;;\n« Απάντηση #112 στις: Σάββατο 15 Σεπτέμβριος 2007, 15:15:10 μμ »\nΠαράθεση από: LEON στις Τετάρτη 12 Σεπτέμβριος 2007, 04:23:24 πμ\nσωστα μαντεψες ειναι το 660 του 91'\nαπο προβληματα κανενα μεγαλο λογω καλης κ επιμελους προληπτικης συντηρησης.\nεχω αλλαξει την μιζα,τα αμορτισερ με WP μπος-πισω,εξατμιση λογω φθορας με μια remus.ειναι περιτο να αναφερω τα γνωστα οπως αλλαγη δισκοπλακας,ανορθωτη κτλ γιατι ειναι οπως κ τα παραπανω φυσιολογικα.\nδεν παιρνω ορκο για αλλους,αλλα εχει αποδειχθει κορυφαιο μοτερ με απιστευτα μεταλα κ δυνατη ροπη στα χαμηλα.ξεκινα με οποια ταχυτητα θες απο σταση(5 βαλβιδες βλεπεις).εχω κανει απιστευτα εντουρο κ μετα ενα πλυσιμο κ επιστροφη Αθηνα.δεν με εχει προδωσει ΠΟΤΕ!!!!\n« Απάντηση #113 στις: Κυριακή 16 Σεπτέμβριος 2007, 16:38:39 μμ »\nΣτο βάθος το λιμάνι της Κύμης !\n« Απάντηση #114 στις: Κυριακή 16 Σεπτέμβριος 2007, 16:45:50 μμ »\nΦαίνεται το μηχανάκι σου πως είναι καλό συντηρημένο …….\nΚαι σίγουρα όχι πως είναι 16 χρονών ……\nΚαλή συνέχεια και πρόσεξε ε , να τα εκατοστήσει…….. ;)\n« Απάντηση #115 στις: Κυριακή 16 Σεπτέμβριος 2007, 21:39:24 μμ »\nείναι αυτό μοντέλο 91; το δικό μου θάναι του 81!!!!\n« Απάντηση #116 στις: Δευτέρα 17 Σεπτέμβριος 2007, 00:06:39 πμ »\nΚακές στιγμές δεν είχε η μοτοσυκλέτα σας?\n« Απάντηση #117 στις: Δευτέρα 17 Σεπτέμβριος 2007, 02:09:42 πμ »\nΠαράθεση από: Yianni στις Δευτέρα 17 Σεπτέμβριος 2007, 00:06:39 πμ\nΔικιά σου Γιάννη ;\n« Απάντηση #118 στις: Δευτέρα 17 Σεπτέμβριος 2007, 10:52:47 πμ »\nΠαράθεση από: memos στις Δευτέρα 17 Σεπτέμβριος 2007, 02:09:42 πμ\nΝαι! Η πρώτη μεγάλη αγάπη. 1995...αγορά 2.350.000δρχ, 1998....επισκευή 1.300.000δρχ 1999....κλοπή.\nΜετά μπήκα στο κλαμπ και αλλάξαν όλα!!\n« Απάντηση #119 στις: Δευτέρα 17 Σεπτέμβριος 2007, 16:15:14 μμ »\nΕίχες χτυπήσει σοβαρά...;;;;;;;;;;;\nΠρέπει να ήσουν με αρκετά χιλιόμετρα ε;;;\n« Απάντηση #120 στις: Δευτέρα 17 Σεπτέμβριος 2007, 16:19:08 μμ »\nΠαράθεση από: LEON στις Δευτέρα 17 Σεπτέμβριος 2007, 16:15:14 μμ\nΗ μήπως δοκίμαζες τις off-road δυνατότητές της στην Αυλώνα?\nΤέλος πάντων. Τέλος καλό - όλα καλά. Ετσι δεν είναι?\n« Απάντηση #121 στις: Δευτέρα 17 Σεπτέμβριος 2007, 16:26:37 μμ »\nΕδώ είναι η πλάκα. Βγήκα στην διασταύρωση με πράσινο και με καμιά 50αριά χλμ. και έσκασα με το κεφάλι στην κεντρική μπαγκαζιέρα του πούλμαν που είχε περάσει με κόκκινο. Εσκισα το μπουφάν (του ΣΚΙ με υαλοβάμβακα) έσκισα το παντελόνι (τζην marlboro) και κυκλοφορούσα λίγο καιρό με κάτι μώλωπες. Αυτά! Α! και μία μικρή απώλεια μνήμης γιά την στιγμή της σύγκρουσης. Η μηχανή πλήρωσε την νύφη, και εγώ μέσω αυτής.\nΕχουν περάσει 8 χρόνια από τότε. Λέτε να μου άφησε κανένα κρυφό κουσούρι?\n« Απάντηση #122 στις: Δευτέρα 17 Σεπτέμβριος 2007, 16:43:09 μμ »\nΠαράθεση από: Yianni στις Δευτέρα 17 Σεπτέμβριος 2007, 16:26:37 μμ\nΑυτό είναι σίγουρο...ευτυχώς όμως δεν είναι κληρονομικό και σώθηκε ο γιόκας σου :geek:\n« Απάντηση #123 στις: Δευτέρα 17 Σεπτέμβριος 2007, 20:08:28 μμ »\nΝα και το καινούριο μου απόκτημααα!!! Μιά βόλτα πάνω στην Μαλάξα με την κόρη μου!! Ευτυχώς φορούσε ακατάλληλα παπούτσια και με άφησε να την οδηγήσω εγώ...\n« Απάντηση #124 στις: Δευτέρα 17 Σεπτέμβριος 2007, 20:11:27 μμ »\nΚαι ο λόγος πού ήθελα μεγαλύτερη...\nΣελίδες: 1 2 3 4  6 7 8 9 10 ... 63 | Πάνω Εκτύπωση


Το συγκεκριμένο σύστημα σας προσφέρει, την πλήρη προστασία του σπιτιού σας, κατά τους θερινούς μήνες, από την ζέστη, την απόλυτη στεγανοποίηση της ταράτσας και την δυνατότητα χρήσης αυτής, ακόμα και για τοποθέτηση τραπεζοκαθισμάτων.\nΤΙ ΠΕΡΙΛΑΜΒΑΝΕΙ ΤΟ ΣΥΣΤΗΜΑ\nΠεριλαμβάνει τον συνδυασμό μίξης και εφαρμογής του επαναστατικού πρόσθετου χρωμάτων Insuladd με ένα στεγανοποιητικό υλικό υψηλών προδιαγραφών, πολυουρεθανικής βάσης (Mariseal 250 ή Hyperdesmo LV). Κατόπιν εφαρμόζεται πάνω από το στεγανωτικό υλικό, η ανάλογη προστατευτική πολυουρεθανική βαφή της εκάστοτε εταιρείας παραγωγής (Mariseal 400 ή Hyperdesmo A500). Με αυτό τον τρόπο επιτυγχάνουμε:\nΜεγαλύτερη διάρκεια ζωής της στεγανοποίησης, διότι η ηλιακή ακτινοβολία δεν προσπίπτει καθόλου σε αυτή.\nΔημιουργία βατής επιφάνειας (οικιακή κυκλοφορία πεζών και χρήση της επιφάνειας).\nΗ εταιρεία μας εισάγοντας την πρώτη ύλη, (τα κεραμικά θερμοσφαιρίδια Thermalmix), έχει το πλεονέκτημα και την δυνατότητα να τα προσθέσει σε οποιοδήποτε στεγανοποιητικό υλικό με άριστες τεχνικές προδιαγραφές και μέγιστη διάρκεια ζωής.\nΣΤΑΔΙΑ ΚΑΤΑΣΚΕΥΗΣ ΤΟΥ ΣΥΣΤΗΜΑΤΟΣ (ΣΥΝΟΠΤΙΚΑ)\nΠολύ καλός καθαρισμός της επιφάνειας από υπολείμματα κονιαμάτων, λάσπες, χώματα, σαθρά υλικά προηγούμενων επιστρώσεων, σκόνες και άλλα ξένα και φερτά υλικά.\nΕπάλειψη της επιφάνειας για τη δημιουργία πρόσφυσης με αστάρι απορροφητικών ή μη απορροφητικών υποστρωμάτων (ανάλογα την επιφάνεια).\nΤοποθέτηση σε όλη την περίμετρο της ταράτσας και στα ευπαθή σημεία ειδικού οπλισμού πολυεστερικού υφάσματος.\nΑνάμιξη του Insuladd με το στεγανωτικό υλικό.\nΕφαρμογή δύο στρώσεων του συστήματος (Insuladd + Στεγανωτικό Υλικό)\nΕφαρμογή μίας στρώσης με την προστατευτική βαφή αλειφατικής πολυουρεθάνης Mariseal 400 ή Hyperdesmo A500.\nΕΚΤΙΜΩΜΕΝΑ ΚΟΣΤΗ ΤΟΥ ΣΥΣΤΗΜΑΤΟΣ\nΤο κόστος του συγκεκριμένου συστήματος, περιλαμβάνοντας τα υλικά και τα εργατικά ξεκινά από 19,00€/μ2


Αθλητικά Archives - Page 23 of 51 - Dream FM 90,7\nΑΠΟΚΑΛΥΨΗ-ΦΩΤΙΑ! ΜΕ ΤΙ ΑΠΕΙΛΗΣΕ (και γιατί) ο πατέρας της Κορακάκη…\ndream 10 Αυγούστου, 2016\n«Το χρυσό δεν ανήκει στην Ελλάδα. Ανήκει στη Κορακάκη. Ειναι εμετικό να διαβάζεις τις δηλώσεις των πολιτικών. Ξερω απο πρωτο χέρι οτι η ΕΛΛΑΔΑ δεν εκανε τιποτα για την Κορακάκη. Επι ενα χρόνο παρακαλουσε για ενα δεύτερο πιστόλι. Η πολιτεία … Διαβάστε περισσότερα →\nΗ απονομή και τα δάκρυα της Άννας στον Εθνικό Ύμνο (video)\nΣτιγμές περηφάνιας για όλους τους Έλληνες από την φοβερή Άννα Κορακάκη. Δείτε τον κορίτσαρό μας να «φορά» το χρυσό μετάλλιο και να δακρύζει κατά την ανάκρουση του Εθνικού μας Ύμνου! Ανατριχιαστικές στιγμές λίγα λεπτά μετά τον άθλο της Άννας Κορακάκη. … Διαβάστε περισσότερα →\nΟι φωτογραφίες που θα δείτε παρακάτω δεν θα προλάβουν αν σας εξοργίσουν… Γιατί η θλίψη που θα σας πλημμυρίσει είναι τόσο δυνατό συναίσθημα, που θα χρειαστεί ώρα για να την ξεπεράσετε. Η Ελλάδα δε φημίζεται για τις αθλητικές εγκαταστάσεις, ούτε … Διαβάστε περισσότερα →\nΟ ΟΦΗ ΑΠΟΚΤΑ ΣΥΝΤΟΜΑ ΤΟ ΝΕΟ ΤΟΥ ΓΗΠΕΔΟ\nΠραγματοποιήθηκε σήμερα στην Περιφέρεια Κρήτης συνάντηση αναφορικά με το γήπεδο του Ερασιτέχνη ΟΦΗ στην Αμμουδάρα κι έτσι μπήκαν οι βάσεις για να αποκτήσει η οικογένεια του σωματείου ένα νέο σύγχρονο χώρο για την άθληση των νέων παιδιών. Ο Περιφερειάρχης Κρήτης … Διαβάστε περισσότερα →\nΈτοιμος για το Ρίο ο Μανώλης Στεφανουδάκης… Mε την Γαλανόλευκη και το λογότυπό του η καρέκλα του\nΟι μέρες που θα ταξιδέψει με την Ελληνική Παραολυμπιακή Ομάδα για το Ρίο της Βραζιλίας, πλησιάζουν και ο Μανώλης Στεφανουδάκης βρίσκεται σε ρυθμούς προετοιμασίας όσον αφορά το ταξίδι. Η καρέκλα του Μεσαρίτη Παγκόσμιου Πρωταθλητή και Παραολυμπιονίκη φέρει πάνω της την … Διαβάστε περισσότερα →\nΤο πρώτο μετάλλιο της Ελλάδας από την Κορακάκη στο Ρίο ήρθε από τις μπαλοθιές\nΗ Άννα Κορακάκη με μια εκπληκτική εμφάνιση στον τελικό του αεροβόλου πιστολιού 10 μέτρων κατάφερε να κατακτήσει το χάλκινο μετάλλιο χαρίζοντας στην Ελλάδα την πρώτη μεγάλη επιτυχία της στους Ολυμπιακούς Αγώνες του Ρίο. Η μόλις 20 χρόνων Ελληνίδα πρωταθλήτρια έκανε … Διαβάστε περισσότερα →\nΗ Άννα Κορακάκη έφερε στην Ελλάδα το πρώτο της μετάλλιο στην Ολυμπιάδα του Ρίο\nΕθνική υπερηφάνεια για την 20χρονη Άννα! Η 20χρονη Ελληνίδα αθλήτρια τερμάτισε στην 3η θέση με 177.7 και κατέκτησε το χάλκινο μετάλλιο στους Ολυμπιακούς αγώνες! Το πρώτο μετάλλιο της Ελλάδας στο Ρίο είναι γεγονός!Η Κινέζα Ζάνγκ είναι η χρυσή Ολυμπιονίκης στα 10μ. αεροβόλο … Διαβάστε περισσότερα →\nΜπράβο παλικάρι μου! Πρώτος, στον τελικό των κρίκων ο Πετρούνιας!\nΟ Λευτέρης Πετρούνιας ήταν εντυπωσιακός στα προκριματικά των κρίκων. Ο Έλληνας παγκόσμιος πρωταθλητής πραγματοποίησε ένα εξαιρετικό δύσκολο πρόγραμμα, δίχως να κάνει το παραμικρό λάθος, κι προκρίθηκε, εκτός συγκλονιστικού απροόπτου, στον τελικό του αγωνίσματος. Με το… ενάμιση πόδι στον τελικό των … Διαβάστε περισσότερα →\nΚάντε μας υπερήφανους: Αυτοί είναι οι 97 Έλληνες αθλητές και αθλήτριες στους Ολυμπιακούς Αγώνες του Ρίο\nΑπό 97 αθλητές αποτελείται η ελληνική αποστολή που βρίσκεται ήδη στο Ρίο για τους Ολυμπιακούς Αγώνες. Η πλέον πολυάριθμη αποστολή είναι αυτή του στίβου με 26 αθλητές ενώ ακολουθεί αυτή της κολύμβησης με 15. Αναλυτικά η ελληνική αποστολή Στίβος (26) Κώστας Φιλιππίδης … Διαβάστε περισσότερα →


Tα ζώδια σήμερα Πέμπτη 25 Μαρτίου | iRafina\nΔημήτρης Λιγνάδης: Καλείται και πάλι να δώσει εξηγήσεις ως ύποπτος για τέταρτη…\nTα ζώδια σήμερα Πέμπτη 25 Μαρτίου\nΕνώ μπορεί να νιώθεις μια ανησυχία σήμερα είναι ίσως καλύτερο να χαρίσεις στον εαυτό σου την πολυτέλεια κάποιας απελευθέρωσης από την πίεση ή την ένταση. Η Σελήνη περνά το μεγαλύτερο μέρος της ημέρας στον τομέα της αναψυχής και της χαράς, όμως νιώθεις λίγο διχασμένη μεταξύ των προσωπικών σου συμφερόντων και της δέσμευσης σε κάποιον. Έχεις κίνητρα στα εργασιακά για να μοιραστείς τις απόψεις σου και να εισπράξεις τον θαυμασμό. Η καρδιά σου είναι ανοιχτή και είσαι απόλυτα ερωτική. Τα βασικά χαρακτηριστικά για να χρωματιστεί η συναισθηματική σου ζωή.\nΜε το φεγγάρι στον 4ο ηλιακό σου οίκο είναι καλύτερο να απολαύσεις την απελευθέρωση από την ένταση ή την πίεση. Μπορεί να έχεις υποστήριξη από απροσδόκητες ή κρυφές πηγές, ή μπορείς να βρεις μια ειρηνική λύση σε ένα πρόβλημα. Ο Ήλιος και η Αφροδίτη κατευθύνονται προς την ευθυγράμμιση στον κρυφό σου τομέα, προκαλώντας μια ευαισθητοποίηση σχετικά με μια προηγούμενη σχέση. Φρόντισε να περάσεις όμορφα με τον αγαπημένο σου και απολαύστε τη μέρα με όποιον τρόπο μπορείτε.\nΟ Ήλιος και η Αφροδίτη κατευθύνονται προς μια ευθυγράμμιση στον κοινωνικό σου τομέα δίνοντας ενδιαφέρον στη μέρα σου. Αυτή η διέλευση μπορεί να χρησιμεύσει ως μια αναζωογονητική ακτίνα ελπίδας για τους στόχους της κοινωνικής σου ζωής ή της ευτυχίας σου εμπνέοντάς σε να ξεκινήσεις κάτι καινούριο. Η συναισθηματική σου ζωή βελτιώνεται και προβλέπονται ευχάριστες εκπλήξεις.\nΟι ενέργειες της μέρας είναι κατάλληλες για ξεκούραση και συναισθηματικά επικεντρωμένες δραστηριότητες. Με τον Ήλιο και την Αφροδίτη να οδηγούνται προς μια ευθυγράμμιση πιθανότατα να λάβεις περισσότερη προσοχή και θαυμασμό από το συνηθισμένο. Η προσέγγιση του αγαπημένου σου φαίνεται να έχει εξαιρετικά ικανοποιητικά αποτελέσματα. Εσύ που είσαι μόνη, απομάκρυνε σκέψεις που σε βασανίζουν και αφορούν παρελθοντικές καταστάσεις.\nΜπορεί να υπάρξουν ανήσυχες στιγμές σήμερα με το φεγγάρι στο ζώδιό σου απέναντι από τον Δία, αλλά είναι μια υπέροχη στιγμή για να κατανοήσεις τις ανάγκες σου. Οι απαιτήσεις των άλλων μπορεί να φαίνονται υπερβολικές ή να προσπαθείς να ικανοποιήσεις κάποιον και ταυτόχρονα να αγωνίζεσαι για την ανεξαρτησία σου. Σε κάθε περίπτωση είναι προτιμότερο να αποφύγεις την υπερβολή. Η γοητεία και η ελκυστικότητά σου μπορεί να γοητεύσει τους πάντες.\nΗ Σελήνη ξοδεύει τη μέρα στον τομέα της ιδιωτικής σου ζωής και η τάση και επιθυμία σου είναι η χαλάρωση. Ενώ χρειάζεσαι μια αποτοξίνωση από τη ρουτίνα αυτή φαίνεται να σε κυνηγά. Ο Ήλιος και η Αφροδίτη ευθυγραμμίζονται και η διπλωματία είναι αυτή που θα σε οδηγήσει στην επιτυχία, τουλάχιστον αυτήν την περίοδο. Ο ερωτικός σύντροφός σου, σου παρέχει την ασφάλεια και τη σιγουριά που χρειάζεσαι. Εσύ που είσαι μόνη, μην παρερμηνεύεις τα γεγονότα και τις συμπεριφορές.\nΗ Σελήνη περνά τη μέρα στον τομέα των ονείρων, των επιθυμιών, της ευτυχίας και της φιλίας. Έχεις πολλά πράγματα που συμβαίνουν στην προσωπική σου ζωή και δυσκολεύεσαι να βρεις και να διατηρήσεις τις ισορροπίες. Είσαι σε εξαιρετική κατάσταση για να εξομαλύνεις τις σχέσεις σου με τους άλλους, καθώς ο Ήλιος και η Αφροδίτη οδηγούνται προς μια ευθυγράμμιση. Φρόντισε τον αγαπημένο σου με όλη τη σημασία της λέξης. Εσύ που είσαι μόνη, μέσα από το φιλικό σου περιβάλλον κάτι φαίνεται να προκύπτει.\nΗ Σελήνη συνεχίζει τη διέλευσή της στον τομέα ευθύνης σου το μεγαλύτερο κομμάτι της ημέρας προτρέποντάς σε να ορίσεις και να εστιάσεις στις προτεραιότητές σου. Ο Ήλιος και η Αφροδίτη κατευθύνονται προς μια ευθυγράμμιση συμβάλλοντας στην προώθηση της κοινωνικοποίησης, της ειρήνης και της αρμονίας. Δες τις ευχάριστες πτυχές στη σχέση με τον αγαπημένο σου και μην μένεις σε μικρές ασήμαντες λεπτομέρειες. Εσύ που είσαι μόνη, φρόντισε τον εαυτό σου και μην τον κατηγορείς για πράγματα που δεν πρέπει. Δεν σου αξίζει.\nΠάρα πολλές επιλογές μπορεί να παρουσιαστούν μπροστά σου σήμερα και έχεις μεγαλύτερη ανάγκη για να βρεις νέα ενδιαφέροντα ή να αναπτύξεις τα ήδη υπάρχοντα. Ο Ήλιος ρίχνει το φως του σε υπαινιγμούς του μέλλοντος σχετικά με το ρομαντισμό, τις χαρούμενες αναζητήσεις και την αυτοέκφραση. Υπάρχει ζεστή ενέργεια ανάμεσα σε σένα και τον ερωτικό σύντροφό σου. Εσύ που είσαι μόνη, μπορείς να αποσπάσεις την προσοχή του προσώπου που σε ενδιαφέρει.\nΗ Σελήνη περνά το μεγαλύτερο μέρος της ημέρας στον 8ο ηλιακό σου οίκο και η εστίαση στους προσωπικούς στόχους και τις αξίες σου θα σου δώσει περισσότερη ικανοποίηση. Ένα μέρος του εαυτού σου μπορεί να θέλει να δοκιμάσεις τα όριά σου και ένα άλλο μέρος να θέλει να απλοποιήσεις κάποια πράγματα. Οι οικογενειακές υποθέσεις μπορούν να αποτελέσουν κίνητρο και να φέρουν περισσότερη αρμονία στη ζωή σου. Η σχέση με τον αγαπημένο σου είναι η κινητήριος δύναμή σου. Εσύ που είσαι μόνη, το παρελθόν έχει την τάση να μπερδεύεται στα πόδια σου.\nΔείτε ακόμα: Tα ζώδια σήμερα Κυριακή 9 Μαϊού\nΗ μέρα κρατά καλή ενέργεια για τη συσχέτιση και την κατανόηση των αναγκών σου. Μπορεί να υπάρχει κάποια ένταση εξαιτίας της επιθυμίας σου για συντροφικότητα και ταυτόχρονα της ανάγκης σου για περισσότερη ελευθερία ή ανεξαρτησία. Με τον Ήλιο και την Αφροδίτη να ευθυγραμμίζονται κερδίζεις την εκτίμηση για τον τρόπο που επικοινωνείς και μοιράζεσαι. Είναι στο χέρι σου να απολαύσεις την εμπιστοσύνη του αγαπημένου σου. Εσύ που είσαι μόνη, αφιέρωσε χρόνο και αγάπησε περισσότερο τον εαυτό σου.\nΟι σημερινές ενέργειες τείνουν να σε προκαλούν να δεις τις δυο πλευρές μιας κατάστασης και η ανησυχία για ανταμοιβή ή οι υψηλές προσδοκίες μπορούν να παίξουν με τη διάθεσή σου. Έχεις μια ισχυρή επιθυμία για οικονομική άνεση και ασφάλεια με τον Ήλιο και την Αφροδίτη να ευθυγραμμίζονται και αναζητάς τρόπους να αυξήσεις τα εισοδήματά σου. Η συναισθηματική σου ζωή βρίσκει τις ισορροπίες της είτε είσαι μόνη, είτε βρίσκεσαι σε μια μόνιμη σχέση.\n25η Μαρτίου: Ποιοι δρόμοι και σταθμοί του μετρό είναι κλειστοί – Αλλαγές στα δρομολόγια του τραμ


Πρώτες μέρες στη θάλασσα; Πώς να μαυρίσεις σωστά! - Tlife.gr\n05.05.2012 | 23:26\nΠρώτες μέρες στη θάλασσα; Πώς να μαυρίσεις σωστά!\nΧωρίζω αυτό το άρθρο όλες εμάς σε δύο κατηγορίες: α) εκείνες που αδημονούν να κάνουν το πρώτο μπάνιο και πιθανότατα να το έχουν κάνει και β) εκείνες που δεν μπαίνουν στην θάλασσα μέχρι να γυρίσουν το ημερολόγιο στον Αύγουστο. Αλλά σε όποια κατηγορία κι αν ανήκεις, λίγο πολύ θα εκτεθείς στον ήλιο και... πολύ πολύ θα θέλεις να μαυρίσεις! Καν'το όμως με ασφάλεια! Η δερματολόγος Έλενα Πολυμέρου με ενημέρωσε ότι η τρύπα του όζοντος είναι ακριβώς πάνω από την Ευρώπη. Που σημαίνει ότι ο κίνδυνος αυξάνεται! Τι άλλο μου είπε; Διάβασε παρακάτω το άρθρο και σημείωσε τα βασικά σημεία που πρέπει να εφαρμόσεις οπωσδήποτε! Σοβαρά και ευλαβικά αυτή την φορά!\nΉλιος+ δέρμα: οδηγίες προς... ναυτιλομένους!\n"Διανύουμε την ανοιξιάτικη περίοδο και μπαίνουμε σε λίγο στο καλοκαίρι. Ο ήλιος έχει γίνει ήδη έντονος και πολλοί έχουν αρχίσει τα πρώτα μπάνια. Το δέρμα όμως όσο συνηθισμένο κι αν είναι στις ηλιοφάνειες της Ελλάδας έχει ανάγκη από ιδιαίτερη φροντίδα για να διατηρήσει την υγρασία και την ελαστικότητά του.\nΟ ήλιος έχει μεν ευεργετική δράση στην ανθρώπινη υγεία, αλλά λόγω της ύπαρξης της τρύπα του όζοντος πάνω από την Ευρώπη είναι και πολύ επικίνδυνος κυρίως κάποιες ώρες της ημέρας αφού ενοχοποιείται για φωτογήρανση αλλά και καρκινογένεση.\nΚαι τέλος να τονίσουμε ότι το αντιηλιακό μας πρέπει να το εφαρμόζουμε περίπου ανά δύωρο. Δεν κρατάει όλη μέρα!".\n1. Στα πρώτα σου μπάνια επένδυσε πάντα σε ένα αντηλιακό με δείκτη 50. Ένα για το πρόσωπο κι ένα για το σώμα!\n4. Για να βρεις το ιδανικό αντηλιακό αλλά και σε ποιο φωτότυπο ανήκεις, απάντησε στο quiz που θα βρεις εδώ.


ΚΙΝΗΜΑ ΑΛΛΑΓΗΣ Ν.Ε ΚΟΖΑΝΗΣ: Ίση μεταχείριση – δίκαιη αποτίμηση της αγροτικής ζημίας - Eordaialive.com - Ενημέρωση με νέα και ειδήσεις από Πτολεμαΐδα, Εορδαία, Κοζάνη, Δυτική Μακεδονία, Δυτ. Μακεδονία, News, Εφημερίδα, Ptolemaida, Eordaia, Eordea, Kozani, Kozanh, Western, Macedonia, Ditiki Makedonia\nΚΙΝΗΜΑ ΑΛΛΑΓΗΣ Ν.Ε ΚΟΖΑΝΗΣ: Ίση μεταχείριση – δίκαιη αποτίμηση της αγροτικής ζημίας\nΊση μεταχείριση – δίκαιη αποτίμηση της αγροτικής ζημίας.\nΣε αναβρασμό και αγανάκτηση βρίσκεται ο αγροτικός κόσμος στην ανατολική Εορδαία από το γεγονός της μη ένταξής τους στην αναγγελία δηλώσεων για τον παγετό της άνοιξης. Αναφερόμαστε πρωτίστως στους κερασοπαραγωγούς και μηλοπαραγωγούς της περιοχής.\nΓια διάφορους λόγους αγρότες της περιοχής «έχασαν» την ημερομηνία δηλώσεων και κατά τούτο οφείλουν να είναι περισσότερο προσεκτικοί στο ζήτημα των προθεσμιών.\nΟ Τομέας Αγροτών της Νομαρχιακής Επιτροπής Κοζάνης του Κινήματος Αλλαγής προτείνει στους ιθύνοντες του τοπικού καταστήματος ΕΛΓΑ-Κοζάνης την κατ’ εξαίρεση υπαγωγή των αγροτών της ανατολικής Εορδαίας στο καθεστώς εμπρόθεσμων δηλώσεων προκειμένου να αντιμετωπιστούν ισότιμα με τους αγρότες της δυτικής. Διότι η ύπαρξη σοβαρής και εκτεταμένης ζημιάς αποτελεί σοβαρό γεγονός, αντικειμενικό και αδιαμφισβήτητο.\nΟ Τομέας Αγροτών παρακολουθεί με ιδιαίτερο ενδιαφέρον την πρόοδο των διαδικασιών μέχρι την πλήρη αποζημίωση των πληγέντων.


Προγνωστικά Μπάσκετ Σήμερα 07/04 ▷ Champions League\n07 Απριλίου 2021 07 Απριλίου 2021\nΗ Α.Ε.Κ. αντιμετωπίζει την Νίζνι Νόβγκοροντ στις 19:30 μ.μ. στο «Ο.Α.Κ.Α.», ενώ το Στρασβούργο υποδέχεται επίσης στις 19:30 μ.μ. στο «Rhénus Sport» την Τουρκ Τέλεκομ στο πλαίσιο της 6ης αγωνιστικής των Play-Offs του Basketball Champions League.\nΑΕΚ - ΝΙΖΝΙ ΝΟΒΓΚΟΡΟΝΤ ΠΡΟΓΝΩΣΤΙΚΑ\nNΑ ΣΗΜΕΙΩΘΟΥΝ ΣΥΝΟΛΙΚΑ ΠΕΡΙΣΣΟΤΕΡΟΙ ΑΠΟ 160.5 ΠΟΝΤΟΙ @1.85 PameStoixima.gr\nΗ απογοήτευση είναι το κύριο συναίσθημα στο στρατόπεδο της ΑΕΚ που ΄πομως οι μπουκ τη δίνουν ως φαβορί. Ίσως επειδή οι Ρώσοι παρουσιάζονται αδιάφοροι έχοντας ήδη την πρόκριση. Αναμένουμε ένα ελεύθερο παιχνίδι.\nΑΕΚ - ΝΙΖΝΙ ΝΟΒΓΚΟΡΟΝΤ ΑΓΩΝΙΣΤΙΚΑ ΝΕΑ\nΑ.Ε.Κ.: Κάκιστη εικόνα στην Τουρκία και φυσιολογική όσο και δίκαιη ήττα με 78-66. Ομάδα χωρίς να μπορεί να ακολουθήσει το επιθετικό της πλάνο δεν θα μπορούσε να έχει ελπίδες σε μια τέτοια αναμέτρηση. Και οι "κιτρινόμαυροι" δεν μπόρεσαν ποτέ να αποκτήσουν ρυθμό και αναγκάστηκαν να ακολουθούν τον ρυθμό των γηπεδούχων, αλλά και τους γηπεδούχους στο σκορ μέχρι το τέλος.\nΝίζνι Νόβγκοροντ: Η εντός έδρας ήττα από το Στρασβούργο δεν θα μπορούσε να θέσει σε κίνδυνο ούτε την πρόκριση, αλλά ούτε καν την πρώτη θέση του ομίλου. Για αυτό και όταν μετά από ένα ημίχρονο κυριαρχίας το Στρασβούργο αντεπιτέθηκε, η Νίζνι δεν έδειξε και πολύ πρόθυμη να ξοδέψει ενέργεια για να ανακόψει την επικράτηση της.\nΣΤΡΑΣΒΟΎΡΓΟ - ΤΟΥΡΚ ΤΕΛΕΚΟΜ ΠΡΟΓΝΩΣΤΙΚΑ\nNΑ ΚΕΡΔΙΣΕΙ ΤΟ ΣΤΡΑΣΒΟΥΡΓΟ ΜΕ ΧΑΝΤΙΚΑΠ -3.5 ΠΟΝΤΟΥΣ @1.82 novibet\nΜε βάση τα στατιστικά σήμερα αναμετράται η δεύτερη καλύτερη επίθεση του ομίλου (Στρασβούργο) με την χειρότερη άμυνα (Τουρκ Τέλεκομ). Αν το Στρασβούργο καταφέρει και επιβάλει τον ρυθμό του είναι πιο κοντά στην νίκη. θεωρούμε ότι μπορεί.\nΣΤΡΑΣΒΟΎΡΓΟ - ΤΟΥΡΚ ΤΕΛΕΚΟΜ ΑΓΩΝΙΣΤΙΚΑ ΝΕΑ\nΣτρασβούργο: Για ένα ημίχρονο ήταν εκτός παιχνιδιού και συνέχειας. Είχε άλλωστε δεχτεί 54 πόντους σε αυτό το διάστημα. Στο δεύτερο ημίχρονο έδινε την εντύπωση ότι μπήκε μια άλλη ομάδα στο παρκέ. Αρχικά έπαιξε άμυνα και έτσι μπόρεσε και βρήκε ρυθμό στην επίθεση για να φτάσει στο τελικό 87-97 και να μπορεί σήμερα να τα παίζει όλα για όλα στην έδρα της.\nΤουρκ Τέλεκομ: Πήρε τον πρώτο από τους δύο "τελικούς" απέναντι στην Α.Ε.Κ. επικρατώντας εντός έδρας με 78-66. οι γηπεδούχοι μπήκαν με το μαχαίρι στα δόντια καθώς έδειξαν πιο έτοιμοι και αγωνιστικά και ψυχολογικά να διαχειριστούν τον αγώνα. Και το έβγαλαν στο παρκέ επικρατώντας απόλυτα από την αρχή και δεν έδωσαν περιθώρια αμφισβήτησης σε κανένα σημείο του αγώνα. Και έτσι μπόρεσαν και έφτασαν σε ακόμη έναν τελικό.


Eurovision 2018: Τι τηλεθέαση συγκέντρωσε ο χθεσινός ημιτελικός;\n09/05/2018, 11:59 1\nΜπορεί η Ελλάδα να μην τα κατάφερε όμως αρκετοί ήταν οι τηλεθεατές που παρακολούθησαν τη βραδιά\nΤην ίδια ώρα στον Alpha Το Τατουάζ κράτησε το 21,2% και 19%, ενώ το Survivor στο σύνολο της προβολής του σημείωσε 24,9% και 23,4% αντίστοιχα.\nΜόνο οι "διαφορετικότητες" προβιβάστηκαν!!!!!\nΠάλι στην ..άκρη η Ελλάδα και απορίας άξιον γιατί συνεχίζουμε να δίνουμε κάθε χρόνο...το παρόν!! Καλό το τραγουδάκι αλλά μίζερη και άκρως παλιομοδίτικη η παρουσίαση του με την μετριώτατη εμφάνιση της τραγουδίστριας....


***** ΞΕΝΟΔΟΧΕΊΑ NOVOTEL MUMBAI JUHU BEACH, ΒΟΜΒΆΗ *****\nΤοποθετημένο σε απόσταση 25 λεπτών με τα πόδια από Gilbert Hill, το Novotel Mumbai Juhu Beach 5-αστέρων προσφέρει πολυτελή δωμάτια. Προσφέροντας διαμονή σε 7-όροφο κτίριο, το ξενοδοχείο συνδυάζει κινέζικο στιλ αρχιτεκτονικής και σύγχρονες παροχές.\nΤο ξενοδοχείο χάρη στην ιδανική τοποθεσία του προσφέρει εύκολη πρόσβαση σε κολέγια, ναό και θέατρα.\nΤο κατάλυμα έχει 203 δωμάτια όπως και deluxe flat, σουίτα executive king και king σουίτα με δωρεάν Wi-Fi, ανεξάρτητη ρύθμιση κλιματισμού, τηλεόραση LCD, τηλεόραση με δορυφορικά κανάλια και πρέσα παντελονιών. Μερικά δωμάτια διαθέτουν θέα σε η αραβική Θάλασσα. Επίσης έχουν ηλεκτρικό βραστήρα, πλυντήριο πιάτων και φούρνο διαθέσιμα για αυτοεξυπηρέτηση.\nΤα πιάτα μεσογειακής κουζίνας σερβίρονται στο υπαίθριο εστιατόριο. Οι επισκέπτες θα χαλαρώσουν στο Terrace μπαρ, που προσφέρει εξαιρετικά ποτά καθώς και σνακ και μπάρμπεκιου.\nΟι επισκέπτες μπορούν να φτάσουν στο Novotel Mumbai Juhu Beach οδικώς από το αεροδρόμιο Chhatrapati Shivaji International σε 10 λεπτά.\nΈχει σπα lounge και σάουνα καθώς και ατμόλουτρα και μασάζ ρεφλεξολογίας διαθέσιμα για χαλάρωση των επισκεπτών. Έχει γυμναστήριο και κέντρο φίτνες που προσφέρονται στο Novotel Mumbai Juhu Beach.\nNovotel Mumbai Juhu Beach, Ινδία\nΞενοδοχείο 7days Premium Huashi Subway Station 2*, Γκουανγκζού\nΞενοδοχείο Dc Feria 3*, Μπογκοτά\nΠανδοχείο Qi Yin Inn, Χανγκζού\nΞενοδοχείο Meridian Plaza 3*, Νέο Δελχί\nΞενοδοχείο The Merchant House Chiangmai 4*, Τσιάνγκ Μάι\nΞενοδοχείο Agora 3*, Μπογκοτά\nΠανδοχείο Rodeway 2*, Χιούστον\nBed and Breakfast Boutique Mendoza, Μπογκοτά


ΠΕΡΙ ΤΕΧΝΗΣ Ο ΛΟΓΟΣ: Εξοικονόμιση της Ενέργειας στα κτίρια και Υγεία\nΕξοικονόμιση της Ενέργειας στα κτίρια και Υγεία\nΔιαδρομές και σταθμοί στον οικισμό των Σπετσών\nNέοι δημοσιογράφοι του 7ου Γυμνάσιου Αιγάλεω\nΣ’ αυτό το άρθρο γίνεται μια μελέτη στον οικισμό των Σπετσών όσον αφορά την εξοικονόμηση ενέργειας στα παραδοσιακά σπίτια. Μετά την έρευνά μας, ανακαλύψαμε ότι η διαμονή σ’ ένα παραδοσιακό σπετσιώτικο σπίτι είναι ένας καλός τρόπος για την εξοικονόμηση ενέργειας. Τα σπίτια παραμένουν δροσερά το καλοκαίρι και ζεστά το χειμώνα εξαιτίας των υλικών απ’ τα οποία είναι φτιαγμένα και τον προσανατολισμό τους. Γι΄ αυτό το λόγο οι κάτοικοι του νησιού δεν χρειάζονται να χρησιμοποιούν κεντρική θέρμανση το χειμώνα, ούτε κλιματιστικά το καλοκαίρι. Επιπλέον, οι μετρήσεις ραδόνιου στις Σπέτσες βρίσκονται στα χαμηλότερα ποσοστά. Ακόμα, η κατασκευή αυτών των σπιτιών κοστίζει λιγότερο απ’ ότι η κατασκευή των σπιτιών που έχουν χτιστεί με τα συνηθισμένα υλικά. Πρέπει να προσθέσουμε ότι τα παραδοσιακά οικοδομικά υλικά πρέπει να χρησιμοποιηθούν, αφού οι κάτοικοι των Σπετσών θέλουν να κρατήσουν την παράδοση και την κουλτούρα τους.\nΟι Σπέτσες είναι ένα μικρό, πευκόφυτο νησί στην ανατολική είσοδο του Αργολικού κόλπου 1,5 μίλια απ’ την ανατολική ακτή της Πελοποννήσου. Ο μόνιμος πληθυσμός είναι περίπου 3.500 κάτοικοι οι οποίοι ζουν με τον τουρισμό, ψαρεύοντας και κάνοντας κατασκευές. Κατά τη διάρκεια της εκπαιδευτικής εκδρομής μας στο νησί, απολαύσαμε τη φιλοξενία του Κέντρου Περιβαλλοντικής Εκπαίδευσης της Αναργύριου και Κοργιαλενίου Σχολής (για περισσότερες πληροφορίες e-mail: info@akss.gr).\nΑισθητική και Αρχιτεκτονική των παραδοσιακών κτιρίων του νησιού\nΚατά τη διάρκεια της διαδρομής μας η αισθητική του οικισμού μας άφησε με τις καλύτερες εντυπώσεις. Αφού κάναμε την έρευνά μας, συλλέξαμε πολλές πληροφορίες σχετικά με την αισθητική και την αρχιτεκτονική αυτών των κτιρίων και των βοτσαλωτών.\nΤα περισσότερα χαρακτηριστικά του οικισμού παρουσιάζονται στον ακόλουθο Πίνακα 1.\n‘ ΓΑΜΑ ’\nΣΤΗΡΙΓΜΑΤΑ ΜΠΑΛΚΟΝΙΩΝ (ΦΟΥΡΟΥΣΙΑ)\nΠΟΜΟΛΑ ΚΑΙ ΡΟΠΤΡΑ\nΨΗΛΟΣ ΤΣΙΜΕΝΤΕΝΙΟΣ ΤΟΙΧΟΣ\nΧΑΜΗΛΟΣ ΠΕΤΡΙΝΟΣ ΤΟΙΧΟΣ\nΑΛΛΑ ΧΑΡΑΚΤΗΡΙΣΤΙΚΑ ΣΤΟΙΧΕΙΑ\nΠίνακας 1. Κύρια χαρακτηριστικά του παραδοσιακού οικισμού των Σπετσών.\n*Καραβομαραγκούδι είναι ένας ιδιαίτερος τύπος σπιτιού\nΣτα περισσότερα κτίρια δεν έχει χρησιμοποιηθεί η άσβεστος. Η έκθεση στην άσβεστο έχει επιστημονικά συνδεθεί με πολλά σοβαρά προβλήματα υγείας, συμπεριλαμβάνοντας καρκίνο των πνευμόνων, ο οποίος προκαλεί τον θάνατο.\nΕπιπλέον τα βοτσαλωτά είναι ένα από τα κυριότερα χαρακτηριστικά των περισσότερων σπιτιών. Αυτά καλύπτουν και διακοσμούν την κύρια είσοδο και την αυλή, και δίνουν μια μοναδική και ξεχωριστή εικόνα για το νησί.\nΗ εξοικονόμηση ενέργειας που προσφέρει η αρχιτεκτονική, η κατασκευή και οι εγκαταστάσεις αυτών των κτιρίων, καθώς και η προσφορά υγιεινών συνθηκών για τους ανθρώπους που μένουν μέσα σ’ αυτά, τα κάνουν ανώτερα από τα συνηθισμένα σπίτια. Επίσης, ο νότιος προσανατολισμός των σπιτιών έχει ως αποτέλεσμα την σχετικά υψηλή θερμοκρασία το χειμώνα, που οι ηλιακές ακτίνες πέφτουν πλάγια. Τα σπίτια παραμένουν δροσερά κατά τη διάρκεια του καλοκαιριού που οι ηλιακές ακτίνες πέφτουν κάθετα. Γενικά, τα παραδοσιακά σπίτια έχουν υψηλότερο ποσοστό εξοικονόμησης ενέργειας συγκρινόμενα με άλλα σπίτια, από 14% έως 26%.\nΈχουν γίνει μετρήσεις ραδονίου στις Σπέτσες, και τα παραδοσιακά σπίτια έχουν τα χαμηλότερα ποσοστά. Τα τελευταία δέκα χρόνια, τα παλιά παραδοσιακά σπίτια ανακατασκευάζονται ώστε να γίνονται καινούρια. Τα επιπλέον έξοδα για τα κτίρια αντισταθμίζονται απ’ την εξοικονόμηση ενέργειας. Τα παραδοσιακά οικοδομικά υλικά που χρησιμοποιούνται είναι πέτρα, ξύλο, άχυρο και βότσαλα απ’ το νησί και από άλλα μέρη της Ελλάδας.\nΠρομηθεύσαμε τους κατοίκους με ένα ερωτηματολόγιο. Το δείγμα του πληθυσμού αποτελούνταν από 1264 ανθρώπους διαφορετικής ηλικίας, φύλου και επιπέδου γνώσης. Επίσης, έγινε ποιοτική ανάλυση των δεδομένων των συνεντεύξεών μας.\n1) Τις στάσεις των κατοίκων στα παραδοσιακά κτίρια.\nΖεστασιά και άνεση: 58%\nΕυχάριστη ατμόσφαιρα: 49%\nΕυχαριστιούνται να μένουν μέσα σ΄αυτά: 69%\n2) Τις απόψεις των κατοίκων για το αν είναι ευεργετικό γι’ αυτούς να μένουν μέσα σ’ αυτά:\nΝαι: 79% - Όχι: 11% - Δεν ξέρω: 10%\n*χαμηλό κόστος και ανθεκτικά οικοδομικά υλικά 49%\n*εξοικονόμηση ενέργειας: λιγότερα έξοδα για θέρμανση, δροσιά και φωτισμό απ’ ότι τα συνηθισμένα σπίτια (56%)\n*ταιριάζουν με την φύση του τόπου, την κουλτούρα του και την παράδοσή του (74%)\n3) Τις απόψεις των κατοίκων για το αν είναι υγιεινό γι’ αυτούς να μένουν μέσα σ’ αυτά:\nΝαι: 78% - Όχι: 6% - Δεν ξέρω: 16%\n*φυσικός εξαερισμός, δροσιά και άπλετο φως 65%\n*λιγότερη κατανάλωση ηλεκτρικής ενέργειας (26%) έχει ως αποτέλεσμα την μείωση της εκπομπής διοξειδίου του άνθρακα, η οποία είναι υπεύθυνη για το φαινόμενο του θερμοκηπίου (5%).\nΣτο νησί υπάρχει νομοθεσία που απαγορεύει την χρήση βενζινοκίνητων μεταφορικών μέσων (φορτηγά, λεωφορεία, αυτοκίνητα, μοτοσικλέτες). Η πλειοψηφία των κατοίκων (80%) συμφωνεί απόλυτα με τη νομοθεσία αυτή, παρότι δεν είναι βολική. Επιμένουν στο να περπατούν λόγω των μικρών αποστάσεων (όχι παραπάνω από 45 λεπτά με τα πόδια απ’ την μια έως την άλλη άκρη της πόλης).\n1) Τις απόψεις των κατοίκων για το γεγονός ότι η χρήση των μέσων μεταφοράς, όπως π.χ. των αυτοκινήτων, λεωφορείων, φορτηγών, απαγορεύεται:\nΤους αρέσει / συμφωνούν με το γεγονός αυτό: 71%\nΔεν τους αρέσει / δεν συμφωνούν με το γεγονός αυτό: 29%\n(25% από αυτούς, προτιμούν την χρήση οικολογικών μέσων, όπως ποδήλατα, άμαξα με άλογο).\n2) Τις απόψεις των κατοίκων για το εάν είναι ευεργετικό γι’ αυτούς να μην χρησιμοποιούν τα μέσα μεταφοράς για τις ανάγκες τους (δουλειά, ψώνια, κοινωνική ζωή, κ.τ.λ.).\nΝαι: 58% - Όχι: 13% - Δεν ξέρω: 29%\n3) Τις απόψεις των κατοίκων για το αν είναι υγιεινό γι’ αυτούς να μην χρησιμοποιούν μέσα μεταφοράς.\nΝαι: 67% - Όχι: 14% - Δεν ξέρω: 19%\n*λιγότερη άνεση (28%)\n*καθαρή ατμόσφαιρα (56%)\n*μικρές αποστάσεις, περπάτημα: εξάσκηση για το σώμα (45%)\n*ταιριάζει με τα φυσικά περίχωρα (23%)\nΣε επείγουσες καταστάσεις οι άνθρωποι μπορούν να χρησιμοποιήσουν ταξί, (δυο, μερικές φορές τρία) και λεωφορείο (μόνο τρία) κατά τη διάρκεια των εργασιακών ωρών.\nΤο να μένεις σ’ ένα παραδοσιακό σπίτι στις Σπέτσες, είναι διπλά οικονομικό. Πρώτα απ’ όλα, οι τοίχοι είναι πλατιοί γιατί είναι κατασκευασμένοι από ξύλο και άχυρο και έχουν καλυφθεί εξωτερικά με πέτρες, έτσι ώστε η ζέστη να μην χάνεται προς τα έξω το χειμώνα. Το καλοκαίρι, οι ηλιακές ακτίνες δεν απορροφούνται αλλά αντανακλώνται. Οι τοίχοι συνήθως δεν είναι ασπρισμένοι. Δεύτερον, τα οικοδομικά υλικά είναι φθηνά, σκληρά και ανθεκτικά. Οι κάτοικοι θέλουν να κρατήσουν την παράδοση και την κουλτούρα τους.\nΠαρόμοια αποτελέσματα έχουν αναφερθεί και σε άλλες μελέτες παραδοσιακών οικισμών στην Καρδαμύλη Καλαμάτας και Σουφλί Έβρου.\nΠαίρνουμε αυτή την ευκαιρία για να εκφράσουμε τη λύπη μας γιατί κατά την διάρκεια της εκπαιδευτικής εκδρομής μας, αντικρίσαμε τα φριχτά αποτελέσματα μιας φωτιάς, στο υπέροχο δάσος των Σπετσών. Ως αποτέλεσμα, το 35% του δάσους καταστράφηκε. Καθένας από εμάς (30 μαθητές και 3 ενήλικοι), αποφασίσαμε να υιοθετήσουμε ένα δέντρο. Και οι δύο δήμοι, Αιγάλεω και Σπετσών, έχουν συνεργαστεί και μέχρι τώρα 14 δέντρα έχουν ήδη φυτευτεί στο νησί.\nΔεν υπάρχει, μέχρι τώρα νομοθεσία σχετικά με την κατανάλωση ενέργειας για το νοικοκυριό (θέρμανση, εξαερισμός, κλιματισμός, παραγωγή ζεστού νερού, φωτισμός) έτσι ώστε να μειωθεί η εκπομπή του διοξειδίου του άνθρακα, η οποία είναι υπεύθυνη για το φαινόμενο του θερμοκηπίου και την αύξηση της θερμοκρασίας του πλανήτη μας.\nΤελικά, η μελέτη\_ εργασία μας ανακάλυψε το ότι το να μένεις σ’ ένα παραδοσιακό σπίτι των Σπετσών είναι οικονομικό και υγιεινό. Πιστεύουμε πως η κυβέρνηση\_ το κράτος πρέπει να πάρει σοβαρά μέτρα με σχετική νομοθεσία για την μείωση κατανάλωσης ηλεκτρικής ενέργειας έτσι ώστε να μειωθεί η μόλυνση του αέρα και το φαινόμενο του θερμοκηπίου που απειλούν το περιβάλλον.\nΗ υπεύθυνη καθηγήτρια Δρ Ζωή Ζώνη-Καβόγλη\nΟι συνεντεύξεις έγιναν με συνεργασία των μαθητών\nτης Περιβαλλοντικής Ομάδας και της Ομάδας Αγωγής Σταδιοδρομίας\nτου 7ου Γυμνασίου Αιγάλεω\n(Πρώτη δημοσίευση στο περιοδικό «πολιτιστική ΕΝΝΕΑΔΑ»)\nΕτικέτες ΕΚΠΑΙΔΕΥΣΗ, ΠΕΡΙΗΓΗΣΗ, ΠΟΛΙΤΙΣΤΙΚΗ ΚΛΗΡΟΝΟΜΙΑ


ΕΠΙΣΤΡΕΦΟΥΝ οι εκδρομείς:Σε επιφυλακή η Τροχαία,μετ | Star.gr\nΕΠΙΣΤΡΕΦΟΥΝ οι εκδρομείς:Σε επιφυλακή η Τροχαία,μετ' εμποδίων η κυκλοφορία στην Πατρών-Κορίνθου\nΣε ετοιμότητα βρίσκεται η Τροχαία στους εθνικούς δρόμους, και ιδίως στη Ν.Ε.Ο. Πατρών - Κορίνθου, καθώς σήμερα κορυφώνεται η επιστροφή των εκδρομέων του Πάσχα στα αστικά κέντρα.\nΗ επιστροφή στις μεγάλες πόλεις και ιδίως στην Αθήνα έχει ξεκινήσει από το μεσημέρι και ακόμα και τώρα παρουσιάζονται προβλήματα, σύμφωνα με πληροφορίες σε διάφορα σημεία της Πατρών - Κορίνθου.\nΣτο μεταξύ έκτακτα μέτρα και απαγορεύσεις στην κυκλοφορία των φορτηγών άνω του 1,5 τόνου ωφέλιμου φορτίου ισχύουν εκ νέου σήμερα στην Πατρών - Κορίνθου.\nΤη Δευτέρα 13 Απριλίου 2015 για το ρεύμα εισόδου στα Αστικά Κέντρα και από ώρα 15.00 έως 22.00, θα ισχύ��υν οι απαγορεύσεις:\nΝα προστατεύουν τα παιδιά που επιβαίνουν στο όχημα, κάνοντας χρήση ��ων παιδικών καθισμάτων.


«Όταν ένας άνθρωπος λέει: ''Κύριε Ιησού Χριστέ ελέησον ημάς'', ξέρετε τί κάνει;;;;;!!\nΑρχική σελίδαΘΡΗΣΚΕΙΑ ΟΡΘΟΔΟΞΙΑ«Όταν ένας άνθρωπος λέει: ''Κύριε Ιησού Χριστέ ελέησον ημάς'', ξέρετε τί κάνει;;;;;!!\n«Όταν ένας άνθρωπος λέει: ''Κύριε Ιησού Χριστέ ελέησον ημάς'', ξέρετε τί κάνει; Παράγει ενέργεια! Παράγει Χάρη Αγίου Πνεύματος και την θέτει σε δράση. Διατάσσει αυτή τη φωτιά της Θείας Χάριτος, της απανταχού της γης, να ενεργήσει. Και πώς ενεργεί; Τους μεν αγγέλους χαροποιεί, τους δε δαίμονες λυπεί και φλογίζει. Είναι για τα δαιμόνια μια επιπλέον κόλαση. Σε κάθε ''Κύριε Ιησού Χριστέ ελέησον ημάς'', είναι σαν να εκρήγνυται μια ατομική βόμβα στην καρδιά του διαβόλου (γι' αυτό και ανταποδίδει τα πυρά) και θα ακούγεται εις τους αιώνας των αιώνων, όχι επειδή έχουμε εμείς τη Χάρη, αλλά διότι το όνομα του Ιησού Χριστού έχει αυθυπάρχουσα ενέργεια και Χάρη και έχει τόση δύναμη, όση δύναμη και Χάρη έχει η Θεότητά Του! Η Χάρη αυτή ενεργεί ουσιωδώς, αρκεί να πληρούνται οι εξής προϋποθέσεις: α) συχνή μυστηριακή ζωή β) να έχουμε συγχωρεμένους όλους τους ανθρώπους γ) να διάγουμε αγνή ζωή στο σώμα και στην ψυχή δ) να έχουμε πνευματικό οδηγό και ε) να κάνουμε με τάξη και πρόγραμμα τα καθημερινά μας πνευματικά καθήκοντα σε χώρο ήσυχο και κατανυκτικό» +Γέροντας Εφραίμ Σκήτης Αγίου Ανδρέα


Η αστυνομικίνα Μίρκα στο 14ο Νηπιαγωγείο Μυτιλήνης (pics) | StoNisi.gr\nΗ αστυνομικίνα Μίρκα στο 14ο Νηπιαγωγείο Μυτιλήνης\nΔεν χόρταιναν τα παιδιά να μάθουν πώς συνδυάζει σκυλίσια ζωή και… καριέρα!\nΓράφει η ΑΝΘΗ ΠΑΖΙΑΝΟΥ Δημοσίευση 4/10/2019\nΣήμερα 4 Οκτωβρίου, Παγκόσμια Ημέρα των Ζώων, το 14ο Νηπιαγωγείο Μυτιλήνης επισκέφτηκε η Mirca μαζί με τον συνοδό της Βασίλη Ζκέρη. Η Mirca ανήκει στην Αστυνομική Διεύθυνση Λέσβου και βοηθάει το έργο της αστυνομίας εντοπίζοντας βόμβες όπως μας πληροφόρησε ο συνοδός της.\nΤα παιδιά είχαν πληροφορηθεί για την επίσκεψη της Mirca και την περίμεναν με ανυπομονησία. Είχαν πολλές ερωτήσεις να κάνουν και τις κατέγραψαν με τη βοήθεια των νηπιαγωγών τους. Ήθελαν να μάθουν αν μπορούν να την αγγίξουν, να τη χαϊδέψουν, πως υπακούει σε εντολές, πώς μαθαίνει να υπακούει, τι τρώει και αν μπορούν να την ταΐσουν και άλλες πολλές.\n«Η Mirca έφτασε στο σχολείο μετά την πρωινή της υπηρεσία όπως μας πληροφόρησε ο κύριος Ζκέρης αλλά ήταν πρόθυμη να παίξει με τα παιδιά και να δείξει τις ικανότητές της. Μετά από παρακίνηση του συνοδού της, μας καλημέρισε και στη συνέχεια «ερεύνησε» και το σχολείο μας. Άφησε να τα παιδιά να την χαϊδέψουν, να παίξουν μαζί της και έφαγε τις λιχουδιές που της πρόσφεραν. Κάποια από τα παιδιά ήταν ιδιαίτερα εξοικειωμένα και δεν ήθελαν να κρατηθούν μακριά της. Η Mirca όμως κατάφερε να κερδίσει και τα πιο επιφυλακτικά αφού ήταν πολύ γλυκιά και φιλική μαζί τους» εξηγεί στο «Ν», η οικοδέσποινα και διευθύντρια του σχολείου, Άννα Τσουκαλά.\nΗ Mirca είναι ένα μεγάλο σε ηλικία σκυλί, 10 ετών, αλλά αυτό δεν την εμπόδισε να παίξει μπάλα στο γήπεδο δίπλα από το σχολείο, να κυνηγήσει το μπαλάκι της, να φωτογραφηθεί με τα παιδιά και τις νηπιαγωγούς.\nΤα παιδιά ευχαριστήθηκαν ιδιαίτερα την ημέρα αυτή. Πέρα από τις δραστηριότητες που έκαναν στο σχολείο για τα ζώα, είχαν την ευκαιρία και τη χαρά να γνωρίσουν από κοντά ένα σκυλί που υπηρετεί την κοινωνία και προσφέρει σ’ αυτήν. Μέσα από τη βιωματική αυτή δράση κάποια παιδιά που δεν είχαν ιδιαίτερη εξοικείωση με σκυλιά και με ζώα γενικά είδαν πόσο φιλικά προς το άνθρωπο μπορούν να είναι και τη βοήθεια που μπορούν να προσφέρουν.\nΤα παιδιά και οι εκπαιδευτικοί του 14ου Νηπιαγωγείου Μυτιλήνης, ευχαριστούν τη Γενική Περιφερειακή Αστυνομική Διεύθυνση Βορείου Αιγαίου που αποδέχτηκε το αίτημά τους για την επίσκεψη, ευχαριστούν τον συνοδό της Mirca, αστυνομικό Βασίλη Ζκέρη και φυσικά ευχαριστούν τη Mirca και της εύχονται να είναι καλά για πολλά πολλά χρόνια ακόμα να προσφέρει της υπηρεσίες της στην Αστυνομία και να παίζει με τα παιδιά!


Αποδοκίμασαν τον Μητσοτάκη στη Θεσσαλονίκη (vid) – ΣΥΡΙΖΑ-ΠΣ: «Επικοινωνιακή φιέστα η επίσκεψη του πρωθυπουργού στην Θεσσαλονίκη»\nSaturday, 24 April 2021, 13:02\nΜε αποδοκιμασίες υποδέχτηκαν τον Κυριάκο Μητσοτάκη οι υγειονομικοί στο νοσοκομείο Παπανικολάου, στη Θεσσαλονίκη. Η αυτοκινητοπομπή του πρωθυπουργού μπήκε στον χώρο του νοσοκομείου μετά τις 11 το πρωί για να ξεκινήσει η επίσκεψη του και η τελετή εγκαινίων των νέων 18 ΜΕΘ δωρεά της Επιτροπής «Ελλάδα 2021». Οι υγειονομικοί από νωρίς το πρωί είχαν συγκεντρωθεί έξω από το νοσοκομείο, προκειμένου να επιφυλάξουν «θερμή» υποδοχή στον Κυριάκο Μητσοτάκη. Αστυνομικοί ωστόσο, τους απομάκρυναν από την πύλη του νοσοκομείου με αποτέλεσμα να υπάρξουν λεκτικές αντιπαραθέσεις και ένταση.\nΟι εργαζόμενοι δηλώνουν ότι ο Κυριάκος Μητσοτάκης αντί να πάρει ουσιαστικά μέτρα για την υγεία και του ΕΣΥ, έρχεται να εγκαινιάσει κλίνες ΜΕΘ, χώρις να υπάρχει προσωπικό.\nΕκπροσώποι των υγειονομικών χαρακτηρίζουν απαράδεκτο αυτό που συμβαίνει, καθώς ο Κυριάκος Μητσοτάκης για μια ακόμη φορά αρνείται να τους συναντήσει και επιπλέον σήμερα στέλνει και τα ΜΑΤ.\nΟι εργαζόμενοι στα νοσοκομεία παραμένουν επάνω στο δρόμο έχοντας αποκλείσει ουσιαστικά το ένα ρεύμα κυκλοφορίας και φωνάζουν συνθήματα.\nΣημειώνεται ότι στο νοσοκομείο υπάρχει έντονη αστυνομική παρουσία από νωρίς το πρωί.\nΣτην ανακοίνωσή του ο κ. Γιαννούλης αναφέρει: «Στο επίκεντρο της επίσκεψης πρωθυπουργού βρέθηκαν οι εξαγγελίες για τους μεγάλους οδικούς άξονες και οι αναμενόμενες μεγαλοστομίες για έργα πνοής που με ευθύνη της κυβέρνησης παρέμειναν στάσιμα για σχεδόν δύο χρόνια. Χωρίς σχέδιο, διαφάνεια και λογοδοσία, η κυβέρνηση Μητσοτάκη, συνεχίζει να προχωρά ανέμελη σε εξαγγελίες, για έργα που είχαν δρομολογηθεί από την κυβέρνηση του ΣΥΡΙΖΑ και έπρεπε να βρίσκονται στο στάδιο της υλοποίησης. Η καθημερινότητα που βιώνουν οι Θεσσαλονικείς με τις προβληματικές αστικές συγκοινωνίες έμεινε για άλλη μία φοράς εκτός ατζέντας. Εκτός ατζέντας μία απλή επίσκεψη στα αμαξοστάσια του ΟΑΣΘ. Όπως επίσης και μία επίσκεψη στα ανενεργά εργοτάξια του Μετρό, η λειτουργία του οποίου -με την αδράνεια και τις τραγικές επιλογές της κυβέρνησης – παραπέμπεται στο 2024. Για άλλη μία φορά θα είμαστε στο ίδιο έργο θεατές


Μοιράζονται βιβλιοτετράδια και βιβλία γραμμένα από το καταρτισμένο μας καθηγητικό προσωπικό στα βασικά μας μαθήματα: ΕΚΘΕΣΗ-ΕΚΦΡΑΣΗ, ΜΑΘΗΜΑΤΙΚΑ, ΑΡΧΑΙΑ, ΦΥΣΙΚΗ, ΧΗΜΕΙΑ.\nΈχουμε εντάξει την παιγνιώδη μάθηση στο μάθημα της Έκθεσης- Έκφρασης και των Αρχαίων Ελληνικών για ουσιαστικότερη εμπέδωση της γνώσης.\nΣτη Β΄ Γυμνασίου στο μάθημα της Φυσικής έχουμε συνεργαστεί με το NATIONAL GEOGRAPHIC και χρησιμοποιούμε το διαδραστικό πίνακα για κατανόηση δύσκολων εννοιών. Η βιωματική διδασκαλία καθιστά το μάθημα της Φυσικής πιο προσιτό, κατανοητό και ευχάριστο σε όλους τους μαθητές.\nΛειτουργεί τμήμα φιλαναγνωσίας, στο οποίο τα παιδιά δανείζονται λογοτεχνικά βιβλία και έπειτα ακολουθεί συζήτηση πάνω σε αυτά με καθοδήγηση του καθηγητή. Είναι αναγκαίο να εντάξουμε τη Λογοτεχνία στη ζωή των παιδιών μας όσο γίνεται από πιο μικρή ηλικία.\nΤα παιδιά γράφουν ολιγόλεπτα τεστ αξιολόγησης μέσα στην εβδομάδα, για να γίνεται άμεσα εξάσκηση με το γραπτό λόγο.\nΤέλος, πραγματοποιούνται δυο (2) προσομοιωτικά διαγωνίσματα την περίοδο των Χριστουγέννων και του Πάσχα, προκειμένου οι μαθητές μας να κάνουν επανάληψη τη διδαχθείσα ύλη και να μην αφήνουν κενά. Κατ’ αυτόν τον τρόπο εξοικειώνονται και με το γραπτό, μαθαίνουν να διαχειρίζονται το χρόνο και το χρόνο και το άγχος τους και έχουν προβάδισμα στο σχολείο, γεγονός που λειτουργεί τονωτικά στην αυτοπεποίθηση τους.\nΓιατί να μαθαίνουμε μαθηματικά;\nΦΙΛΑΝΘΡΩΠΙΚΟΣ ΣΚΟΠΟΣ: ΣΥΓΚΕΝΤΡΩΣΗ ΤΡΟΦΙΜΩΝ\nΑΡΧΑΙΑ ΕΛΛΗΝΙΚΑ, ΑΠΑΡΑΙΤΗΤΗ ΓΝΩΣΗ Η ΧΑΣΙΜΟ ΧΡΟΝΟΥ;\nΝέα εκπαιδευτικά δεδομένα στο Ηράκλειο Αττικής\nΕπιτυχόντες Πανελλαδικών του Φροντιστηρίου μας


πολιτική Archives - kmag\nΚουνέλι με λαχανικά & φρούτα, από τη Μαρία Παπουτσάκη\nΤώρα που ξεκινούν τα κρύα και ο Οκτώβρης έχει ήδη μπει, εγώ θα σας προτείνω ένα περίεργο –θα ‘λεγα- φαγητό από την Πόλη, που λάτρεψαν πολλοί.\n* 1 κουνέλι ολόκληρο\n* 3 πατάτες κομμένες σε χοντρές φέτες\n* 3 καρότα κομμένα σε χοντρά φετάκια\n* 8 κρεμμυδάκια κοκάρι\n* 8 δαμάσκηνα ξερά χωρίς το κουκούτσι\n* 8 σύκα ξερά\n* 10 βερίκοκα ξερά\n* 16 κάστανα\n* 1 κυδώνι κομμένο σε 8 κομμάτια\n* 4 μανιτάρια κομμένα σε φετάκια\n* 1 ποτήρι χυμό ντομάτας\n* Λάδι, αλάτι, πιπέρι και μοσχοκάρυδο\n* Κόβετε το κρέας που έχετε σε μερίδες.Σε μία βαθιά κατσαρόλα βάζετε το κρέας με το λάδι να τσιγαριστεί από όλες τις μεριές. Προσθέτετε το κρεμμύδι και το τσιγαρίζετε. Προσθέτετε το αλάτι, το πιπέρι, το καρότο το χυμό τομάτας και 1/2 ποτήρι νερό.\nΑφήνετε να βράσει το κρέας ώσπου να μαλακώσει αρκετά.\n* Αφού βράσει το κρέας ανοίγετε την κατσαρόλα και χαμηλώνετε τη φωτιά.\n* Προσθέτετε όλα τα υπόλοιπα υλικά και τα μαγειρεύετε μέχρι να μαλακώσουν αλλά όχι να χάσουν το σχήμα τους. Περίπου χρειάζεται 15 λεπτά στην κατσαρόλα και 4 λεπτά στην χύτρα αφού ανέβει η βαλβίδα.\nΣυνοδεύεται τέλεια με τυρί φέτα, ρώσικη σαλάτα, ρετσίνα ή λευκό κρασί\nΠότε δεν μου άρεσε το πολιτικό ρεπορτάζ και γενικά η πολιτική. Την έβρισκα κουραστική και ανούσια διότι ήμουνα σίγουρη ότι όλα αυτά που έβλεπα στις ειδήσεις ήταν τόσο ψεύτικα και κενά που δεν υπήρχε λόγος να τα παρακολουθήσω. Μεγαλώνοντας άρχισα να βλέπω ειδήσεις και να προσπαθώ να καταλάβω την πολιτική. Αργότερα όταν στην σχολή μου διάβαζα εφημερίδες και έπρεπε να ασχολούμαι και με την πολιτική το μόνο που καταφέρναν όλα τα δημοσιεύματα ήταν να με θυμώνουν. Σε συνδυασμό με την πολιτική ιστορία της χώρας μου, έφτανα στο σημείο να νιώθω ότι όσο κύλα ο καιρός δεν υπάρχει ελπίδα να γίνουμε καλύτεροι….\nΓια να γίνεις καλύτερος ατομικά σαν άνθρωπος θα πρέπει να προσπαθήσεις και να μάθεις, ό, τι μπορείς για να σε βελτιώσει. Όταν όμως πρέπει να βελτιωθείς σαν λαός τι κάνεις;\nΣίγουρα θα πρέπει να μάθεις από τα λάθη του παρελθόντος, πράγμα που σημαίνει ότι θα πρέπει να τα γνωρίζεις. Δεν προσπαθώ να κάνω μάθημα πολιτικής, ούτε κατήχηση για το πώς θα κάνουμε καλύτερο το μέλλον μας, έχοντας πέσει σε μία δίνη, δεν είναι ο τομέας μου και δεν είμαι η κατάλληλη. Απλώς νιώθω μία βαθιά απελπισία και προσπαθώ να βρω τρόπο να την εκφράσω και να την καταλάβω.\nΌ, τι ζούμε είναι επιλογή μας. Όχι άμεση ίσως. Λογικά δεν ψηφίσαμε όλοι αυτούς που μας οδήγησαν στον γκρεμό. Γιατί δεν είμαστε στο χείλος του, έχουμε ήδη πέσει και δεν το έχουμε καταλάβει. Εκείνο που με κάνει να θέλω να κρυφτώ από το μέλλον -γιατί το βλέπω τόσο μαύρο που δεν αντέχω να το σκέφτομαι- είναι η απάθεια του κόσμου γύρω μου, η επιλογή τους να επαναλαμβάνουν τα ίδια και τα ίδια λάθη. Η κατάντια τους να πηγαίνουν και να παρακαλάνε τους ίδιους πολιτικούς που τους κατέστρεψαν για να τους κάνουν ένα «ρουσφέτι» στην εποχή που γύρω τους οι αυτοκτονίες είναι καθημερινότητα.\nΚανένας μας από μόνος του δεν μπορεί να κάνει τίποτα. Ούτε εκατό χιλιάδες μπορούν να κάνουν κάτι. Αυτοί που ασκούν εξουσία δεν πρόκειται να κάνουν οτιδήποτε για τον λαό. Ο λαός, ως πότε θα κοιμάται και θα νομίζει ότι για όλα φταίει το κόμμα που είναι αντίπαλο από το δικό του; Το θέμα δεν είναι ούτε κομματικό, ούτε πολιτικό ούτε οικονομικό, πια το θέμα, για μένα, πλέον είναι ανθρώπινο. Θα καταφέρουμε σαν χώρα να συνεχίσουμε να υπάρχουμε ή σιγά- σιγά θα φτάσουμε στο τέλος με την απόλυτη συναίνεση μας. Γιατί αν γίνει αυτό, τότε δεν θα μπορούμε να κατηγορήσουμε κανέναν. Αν ο θυμός μπορούσε να αλλάξει τον κόσμο, θα είχα φτιάξει παράδεισο αλλά δεν γίνεται…\nThe Athens Prize for Literature για την αγάπη….\nΤα καλύτερα μυθιστορήματα του 2011 μιλούν για τον έρωτα και την πολιτική.\nΗταν το «Δάσος των παιδιών» – μια ιστορία του Χρήστου Αγγελάκου για την ερωτική επιθυμία, την αποκλειστικότητα και τους αποκλεισμούς της, και ο «Ανθρωπος που αγαπούσε τα σκυλιά» – ένα αφήγημα του Κουβανού Λεονάρδο Παδούρα που συμπλέκει τη μυθοπλασία με την ιστορία και το ντοκουμέντο παρακολουθώντας τον Τρότσκι και τον δολοφόνο του Ραμόν Μερκαντέρ, προκειμένου να αναστοχαστεί από μια σύγχρονη οπτική τη μεγάλη ουτοπία του 20ού αιώνα για μια πιο δίκαιη κοινωνία. Η σχετική απόφαση ανήκει σε δύο επιτροπές με συγγραφείς και κριτικούς λογοτεχνίας που το Σάββατο απένειμαν με σύνθετα κριτήρια το βραβείο The Athens Prize for Literature. Ενα βραβείο που γεννήθηκε πριν από έξι χρόνια με τη φιλοδοξία να υποστηρίξει μια λογοτεχνική πρόταση ανεξάρτητη από τις τάσεις που επικρατούν είτε στην αγορά είτε στον καλλιτεχνικό κανόνα (mainstream).\nΕμπνευστής του ο ποιητής και εκδότης λογοτεχνικών περιοδικών [«(δε)κατα», «Ρεύματα» κ.ά.] Ντίνος Σιώτης, χορηγός η Mont Blanc που αντί επάθλου δωρίζει πένες και συντονιστές των επιτροπών η Χρύσα Σπυροπούλου και ο Θεόδωρος Γρηγοριάδης αντίστοιχα.\nΣτην τελετή, που για πρώτη φορά δεν είχε κοσμικό χαρακτήρα αλλά έγινε στο ατμοσφαιρικό δημόσιο Αναγνωστήριο της Εθνικής Βιβλιοθήκης της Ελλάδος, ο Χρήστος Αγγελάκος, συγγραφέας ενός ακόμη μυθιστορήματος και μιας ποιητικής συλλογής, σχολίασε τη σημερινή οικονομική συγκυρία που δεν επιτρέπει στα σπίτια να γεμίζουν με βιβλία. Και ο Λεονάρδο Παδούρα, καταξιωμένος συγγραφέας αστυνομικών μυθιστορημάτων, έστειλε μήνυμα από την Αβάνα σημειώνοντας την επίδραση που άσκησαν επάνω του οι ποιητές και οι τραγικοί της Αθήνας, τονίζοντας: «Το βιβλίο μου είναι μια κραυγή ενάντια στους ολοκληρωτισμούς και τις τυραννίες, ένα κάλεσμα για δημοκρατία».\nΟ Βαγγέλης Δεμίρης αποκαλύπτει την “Αθέατη όψη της ελληνικής κρίσης”\nΤο βιβλίο μου “Η αθέατη όψη της ελληνικής κρίσης” (La face cachée de la crise grecque, Ed. la Boîte à Pandore) κυκλοφόρησε στα μέσα Ιουνίου στη Γαλλία, το Βέλγιο, την Ελβετία, τον Καναδά και στο Διαδίκτυο. Ηδη εξαντλείται η δεύτερη έκδοσή του. Το έγραψα στα γαλλικά σε μια προσπάθεια να γίνουν γνωστές στο γαλλόφωνο κοινό ορισμένες αθέατες πτυχές των όσων- οδυνηρών- συμβαίνουν στη χώρα μας τα τελευταία τρία χρόνια. Σε μια περίοδο όπου η πλειονότητα των Ευρωπαίων λοιδορούσαν τη χώρα μας και τους Ελληνες, επιχειρώ να εξηγήσω, με απλά λόγια, ότι παράλληλα με τις ευθύνες και τις αστοχίες της Ελλάδας, η Ευρώπη- για τους δικούς της λόγους- δεν θέλησε και δεν μπόρεσε να σταθεί στο ύψος των περιστάσεων υποτιμώντας τον κίνδυνο διάδοσης της κρίσης. Τώρα που η πυρκαγιά έχει επεκταθεί από την περιφέρεια στο σκληρό πυρήνα της ευρωζώνης, τρέχουν και δεν προλαβαίνουν… Δυστυχώς χρησιμοποιώντας συχνά μόνο ασπιρίνες!\nThe K-magazine: Πόσο δύσκολο ήταν να συγκεντρώσεις όλα αυτά τα στοιχεία;\nΒαγγέλης Δεμίρης: Ως δημοσιογράφος-ανταποκριτής στις Βρυξέλλες από το 1993 έχω συγκεντρώσει πλούσιο αρχείο αλλά και σημειώσεις από περιστατικά και γεγονότα τα οποία, για διάφορους λόγους, δεν μπόρεσα να αξιοποιήσω στα ΜΜΕ με τα οποία συνεργάζομαι. Πρόκειται για ανεξάντλητη και ανεκτίμητη βοήθεια. Εκρινα ότι με αίσθημα ευθύνης και σεβόμενος τη δημοσιογραφική δεοντολογία, όφειλα να δημοσιοποιήσω όσα αφορούν την περίσταση. Παράλληλα, βλέποντας με απόσταση τα όσα έγιναν κυρίως από το 2009 και μετά, κατανόησα ακόμη καλύτερα τις ρίζες του κακού που πλήττει τη χώρα μας.\nThe K-magazine:Έχει αλλάξει η αντιμετώπιση των ξένων συναδέλφων σου προς εσένα; λόγω κρίσης πχ έχεις αντιμετωπίσει -σε προσωπικό επίπεδο- επικριτικά ή ειρωνικά σχόλια από Γερμανούς συναδέλφους;\nΒαγγέλης Δεμίρης: Στην αρχή και στη διάρκεια της κρίσης, οι Έλληνες ανταποκριτές στις Βρυξέλλες ήμασταν το “μαύρο πρόβατο” στην αίθουσα Τύπου της Κομισιόν, όπου καθημερινά διεξάγεται η ενημέρωση των εκπροσώπων της Ευρωπαϊκής Επιτροπής. Τα ειρωνικά σχόλια με περίσσια κακία ήταν καθημερινό φαινόμενο. Με όλα τα γνωστά και δυσάρεστα στερεότυπα για την πατρίδα μας και τους συμπολίτες μας που μόνο οργή προκαλούν. Από το ότι έχουμε γίνει οι επαίτες της Ευρώπης μέχρι τις παρατηρήσεις για την τιμή των νησιών μας και την ανάγκη πώλησης της Ακρόπολης για να ξεχρεώσουμε… Στην πορεία της κρίσης και συνειδητοποιώντας επιτέλους ότι η Ελλάδα δεν είναι “μεμονωμένη περίπτωση” το κλίμα άρχισε να αλλάζει και η αλληλεγγύη προς τη χώρα μας αρχίζει πλέον να είναι εμφανής. Χαρακτηριστική ήταν η αντίδραση Ισπανών και Πορτογάλων συναδέλφων όταν το Σάββατο 29 Σεπτεμβρίου βρεθήκαμε για τις ανάγκες του ρεπορτάζ στην κάλυψη των εργασιών του Συνεδρίου του Ευρωπαϊκού Σοσιαλιστικού Κόμματος. Με συνεχάρησαν για το περιεχόμενο του βιβλίου λέγοντας μου ότι νιώθουν απόλυτα Έλληνες!\nThe K-magazine:Ποια ήταν η καλύτερη και ποια η χειρότερη κριτική για το βιβλίο σου;\nΒαγγέλης Δεμίρης: Τα θετικά σχόλια φίλων, γνωστών και κυρίως αναγνωστών που δεν γνώριζα και οι οποίοι ήρθαν σε επαφή μαζί μου, κάνοντας λόγο για “ένα αντικειμενικό και ισορροπημένο αποτέλεσμα με συναίσθημα και ελληνική ψυχή” είναι η μεγαλύτερη αναγνώριση και τιμή για αυτή την προσπάθεια. Ωστόσο, δεν σας κρύβω ότι πικράθηκα όταν ένας Γερμανοπορτογάλος κοινοτικός υπάλληλος μου επιτέθηκε για την αναφορά στο βιβλίο όπου σημειώνω ότι “οι Έλληνες δεν θέλουμε ούτε θα γίνουμε Γερμανοί”. Δεν μπόρεσε να καταλάβει ότι το μόνο που επιθυμούν ορισμένοι είναι τη “μετάλλαξη” μας σε κάτι που δεν είναι στην ιδιοσυγκρασία μας.\nThe K-magazine: Τι φοβάσαι περισσότερο για το μέλλον της Ελλάδας;\nΒαγγέλης Δεμίρης: Τη συνέχιση των πειραμάτων στο πολιτικό και κοινωνικό εργαστήρι στο οποίο μας έχουν βάλει, δοκιμάζοντας συστηματικά διάφορες ακατάλληλες φαρμακευτικές αγωγές με τα γνωστά αδιέξοδα αποτελέσματα. Παράλληλα όμως θα πρέπει και εμείς να τους πείσουμε ότι μπορούμε να πετύχουμε και να μην επιβεβαιωθούν οι Κασσάνδρες, κυρίως στον κοινοτικό Βορρά, που το μόνο που αναζητούν είναι ένα άλλοθι για να μας ξεφορτωθούν!\nThe K-magazine: Όντας “μέσα στα πράγματα”, τι πιστεύεις ότι μπορούμε να αλλάξουμε ως Έλληνες, για να τα καταφέρουμε; Ή μάλλον, μπορούμε να τα καταφέρουμε;\nΒαγγέλης Δεμίρης: Φυσικά και μπορούμε και θα τα καταφέρουμε! Οι Έλληνες είμαστε για τα δύσκολα. Αρκεί να αποδείξουμε στου εαυτούς μας και στους δύσπιστους και καχύποπτους εταίρους στις δύο πλευρές του Ατλαντικού, ότι έχουμε αλλάξει, ότι είμαστε έτοιμοι να γυρίσουμε σελίδα. Αλλά και αυτοί με τη σειρά τους όμως θα πρέπει να καταλάβουν επιτέλους ότι η συμμετοχή σε μια οικονομική και νομισματική “οικογένεια” δεν περιλαμβάνει μόνο υποχρεώσεις και πειθαρχία, αλλά έμπρακτη αλληλεγγύη και στήριξη!\nΣημείωση: “Η αθέατη όψη της ελληνικής κρίσης” (La face cachée de la crise grecque, Ed. la Boîte à Pandore) κυκλοφορεί στη Γαλλία, το Βέλγιο, την Ελβετία, τον Καναδά και στο Διαδίκτυο. Ηδη εξαντλείται η δεύτερη έκδοσή του.\nΣε αυτό το link μπορείτε να δείτε τη συνέντευξη που έδωσε ο Βαγγέλης Δεμίρης στο γαλλικό τηλεοπτικό δίκτυο TV5 http://www.tv5.org/cms/chaine-francophone/Revoir-nos-emissions/Le-Bar-de-l-Europe/Episodes/p-22805-Vangelis-Demiris.htm


Ο σύλλογος Μονογονέων στο παραδοσιακό χωριό στη Λάρισα – Λάρισα | Larisaevents.gr\n7 Δεκεμβρίου 2016 21:31 7 Δεκεμβρίου 2016 Off\nΓια άλλη μια χρονιά, στη Λάρισα στήθηκε από τις αρχές του Δεκέμβρη το παραδοσιακό χωριό στην πλατεία Ταχυδρομείου. Στα σπιτάκια του χωριού φιλοξενούνται διάφοροι σύλλογοι και φορείς της πόλης μας. Εμείς βρεθήκαμε εκεί και συναντήσαμε τον σύλλογο μονογονέων Λάρισας , που με πρόεδρό του την κ. Καίτη Φυτιλή, προσφέρει στήριξη σε μονογονεϊκες οικογένειες και μάχεται για τα δικαιώματά τους.\nΣε ερώτηση σχετικά με το ποια είναι η δράση τους, μέλη του συλλόγου μας είπαν πως ο σύλλογος, μέσα σε όλα προσφέρει ψυχολογική υποστήριξη, με την βοήθεια καταρτισμένων ψυχολόγων, σε γυναίκες που είναι μόνες, όπως χήρες, διαζευγμένες ή ανύπαντρες όπως επίσης και σε άντρες.\nΕπίσης μας ενημέρωσαν πως έχουν γίνει αρκετά βήματα για την κατοχύρωση των δικαιωμάτων των οικογενειών αυτών, όπως για παράδειγμα περισσότερα μόρια ή διευκολύνσεις στην φορολογία αφού, όπως μας τόνισαν χαρακτηριστικά : “είναι αρκετά δύσκολο ένας γονιός να παλεύει μόνος και να φορολογείται με τον ίδιο τρόπο που φορολογείται μια οικογένεια“.\nΟ σύλλογος καλύπτει όλο τον Νομό Λάρισας και όπως μάθαμε, παλιά χρηματοδοτούνταν από την Ευρωπαϊκή Ένωση. Κάτι που δυστυχώς, φέτος δεν εφαρμόστηκε.\n« Μέχρι τώρα οι συναντήσεις μας γίνονται σε έναν χώρο έξω από την πόλη, αλλά βρισκόμαστε σε συνεννοήσεις με τον Δήμαρχο, προκειμένου να μας παραχωρηθεί κάποιος χώρος, ένα γραφείο », μας λένε.\nΤέλος, τους ρωτήσαμε για το παραδοσιακό χωριό και τα προϊόντα τους. «Τα χρήματα που μαζεύονται είναι για την ενίσχυση του συλλόγου και είναι όλα χειροποίητα, από τις ίδιες τις γυναίκες του συλλόγου και για αυτό οι τιμές των προϊόντων είναι καθαρά συμβολικές», μας είπαν.\nΤο παραδοσιακό χωριό θα βρίσκεται στην πόλη μας μέχρι τις 20 Δεκεμβρίου και συγκεκριμένα το περίπτερο του συλλόγου μονογονέων , το οποίο φέρει τον αριθμό «6», θα είναι εκεί μέχρι τις 11 Δεκέμβρη. Αξίζει να το επισκεφτείτε και να αγοράσετε κάτι συμβολικό για την ενίσχυση του συλλόγου αυτού.\nΜια μαγική σεζόν κλείνει στο…”Νησί” της Λάρισας!\nΌτι καλύτερο είδαμε στο VARELAδIKO! (Πέμπτη 28 Σεπτεμβρίου)


ΕΜΥ Καιρός - Έκτακτο δελτίο: Πρόγνωση- Καύσωνας με 40ρια από αύριο 31 Αυγούστου - ΕΚΚΛΗΣΙΑ ONLINE\nΕΜΥ Καιρός – Έκτακτο δελτίο: Πρόγνωση- Καύσωνας με 40ρια από αύριο 31 Αυγούστου\nΚυριακή, 30 Αυγούστου 2020 18:30\nΑρχική » ΝΕΑ » ΕΜΥ Καιρός – Έκτακτο δελτίο: Πρόγνωση- Καύσωνας με 40ρια από αύριο 31 Αυγούστου\nΕΜΥ ΚΑΙΡΟΣ ΕΚΤΑΚΤΟ ΔΕΛΤΙΟ: Η πρώτη πρόγνωση καιρού της ΕΜΥ για αύριο Δευτέρα 31 Αυγούστου 2020. Ηλιοφάνεια αναμένεται τη Δευτέρα 31 Αυγούστου 2020. Μικρή άνοδος της θερμοκρασίας. Οι άνεμοι στο Αιγαίο θα φτάνουν κατά τόπους τα 7 μποφόρ.\nΔιαβάστε την αναλυτική πρόγνωση για αύριο Δευτέρα 31 Αυγούστου 2020, σύμφωνα με το έκτακτο δελτίο καιρού που εξέδωσε η ΕΜΥ.\nΠιο αναλυτικά, αναμένεται ηλιοφάνεια σε όλη τη χώρα, όμως προς το τέλος του εικοσιτετραώρου θα αναπτυχθούν αραιές νεφώσεις στο Ιόνιο.\nΚαιρός στην Αττική σήμερα: Στην Αττική αναμένεται ηλιοφάνεια. Οι άνεμοι θα πνέουν από βόρειες διευθύνσεις 3 έως 5 μποφόρ και το μεσημέρι και απόγευμα στα νότια πρόσκαιρα έως 6 μποφόρ. Η θερμοκρασία στο κέντρο των Αθηνών θα κυμανθεί από 26 έως 37 βαθμούς.\nΟι άνεμοι στο Βόρειο Αιγαίο θα πνέουν από βόρειοι έως βορειοανατολικοί 3 έως 5 και το πρωί πρόσκαιρα έως 6 μποφόρ. Στο Κεντρικό Αιγαίο οι άνεμοι θα πνέουν από βορειοδυτικές διευθύνσεις 4 έως 6 και τοπικά έως 7 μποφόρ.\nΣτο Νότιο Αιγαίο οι άνεμοι θα πνέουν από δυτικές έως βορειοδυτικές διευθύνσεις 3 έως 5 μποφόρ και στα ανατολικά 4 έως 6 και τοπικά έως 7 μποφόρ. Στο Ιόνιο οι άνεμοι θα πνέουν από δυτικές έως βορειοδυτικές διευθύνσεις 2 έως 4 και τοπικά έως 5 μποφόρ.\n1 χρόνο πριν ΒΙΝΤΕΟ, ΕΛΛΑΔΑ, ΝΕΑ30 Αυγούστου, 31 Αυγούστου, Αγία Ζώνη, αυριο, ΔΕΛΤΙΟ, δελτίο καιρού, έκτακτο, ΕΜΥ, ΘΕΡΜΟΚΡΑΣΙΑ, καιρός, καύσωνας, Ο ΚΑΙΡΟΣ, Ο ΚΑΙΡΟΣ ΑΥΡΙΟ, ΠΡΟΓΝΩΣΗ, Τιμία Ζώνη\nΕπιστολή συμπαθείας του Οικουμενικού Πατριάρχου προς τον Πατριάρχη ΙεροσολύμωνΚορωνοϊός: Στα 157 τα νέα κρούσματα\nΚΑΙΡΟΣ ΑΥΡΙΟ ΕΜΥ ΕΚΤΑΚΤΟ ΔΕΛΤΙΟ:ο καιρός αύριο Κυριακή 16 Ιανουαρίου 2022 σύμφωνα με το έκτακτο δελτίο καιρού που εξέδωσε η ΕΜΥ. Τοπικές νεφώσεις στα ανατολικά ηπειρωτικά έως τις μεσημβρινές ώρες και βαθμαία στο νότιο Ιόνιο και τη δυτική Πελοπόννησο με ασθενείς τοπικές βροχές. Οι άνεμοι στο Αιγαίο βόρειοι βορειοανατολικοί 4 με 5 και στα νότια 6 με 7 μποφόρ με βαθμιαία εξασθένηση. Η θερμοκρασία θα σημειώσει μικρή πτώση. Στα βόρεια δεν θα ξεπεράσει τους 09 βαθμούς. Στην υπόλοιπη χώρα θα φτάσει τους 12 με 13 βαθμούς και μόνο στα δυτικά έως τους 14 βαθμούς Κελσίου. Τις πρωινές και βραδινές ώρες στα ηπειρωτικά τοπικά θα σημειωθεί παγετός.\nΠρόγνωση καιρού ΕΜΥ: Έκτακτο δελτίο για αύριο Τετάρτη 18 Σεπτεμβρίου\nΕΜΥ ΚΑΙΡΟΣ ΕΚΤΑΚΤΟ ΔΕΛΤΙΟ: Η πρώτη πρόγνωση καιρού της ΕΜΥ για αύριο Τετάρτη 18 Σεπτεμβρίου 2019. Γενικά αίθριος καιρός. Η ορατότητα τις πρωινές και τις βραδινές ώρες στα δυτικά θα είναι κατά τόπους περιορισμένη. Οι άνεμοι θα πνέουν στα δυτικά και νότια δυτικοί βορειοδυτικοί 4 με 5 και στα νότια έως 6 μποφόρ. Στα υπόλοιπα νοτίων διευθύνσεων έως 5 μποφόρ. Η θερμοκρασία δεν θα σημειώσει αξιόλογη μεταβολή.\nΕΚΤΑΚΤΟ-Άγιον Όρος: Κηρύσσεται σε κατάσταση έκτακτης ανάγκης\nΓια έξι μήνες σε κατάσταση έκτακτης ανάγκης θα κηρυχθεί το Άγιο Όρος εξαιτίας της κακοκαιρίας που έπληξε την Αθωνική Πολιτεία με σφοδρότητα και προκάλεσε ζημιές σε υποδομές.\nΚαιρός ΕΜΥ – Έκτακτο δελτίο για σήμερα Σάββατο 26 Φεβρουαρίου- Ψυχοσάββατο 2022\nΚΑΙΡΟΣ ΕΜΥ ΕΚΤΑΚΤΟ ΔΕΛΤΙΟ: ο καιρός σήμερα Σάββατο 26 Φεβρουαρίου 2022, σύμφωνα με το έκτακτο δελτίο καιρού της ΕΜΥ. Αρχικά στα δυτικά και βαθμιαία στα κεντρικά και τα βόρεια προβλέπονται νεφώσεις με τοπικές βροχές. Από το απόγευμα στα δυτικά θα εκδηλωθούν σποραδικές καταιγίδες οι οποίες στα βόρεια τη νύχτα θα είναι κατά τόπους ισχυρές.\nΑπό το βράδυ χιόνια θα πέσουν στα ορεινά κυρίως της βορειοδυτικής χώρας. Στην υπόλοιπη χώρα αραιές νεφώσεις που βαθμιαία θα πυκνώσουν. Τις πρωινές ώρες η ορατότητα θα είναι τοπικά περιορισμένη.\nΟι άνεμοι στα δυτικά θα πνέουν από νότιες διευθύνσεις 3 με 5 μποφόρ, ενισχυόμενοι βαμιαία στα 6 με 7 μποφόρ. Στις υπόλοιπες περιοχές θα πνέουν από ανατολικές διευθύνσεις 3 με 5 και στο νοτιοανατολικό Αιγαίο βορειοδυτικοί με την ίδια ένταση. Η θερμοκρασία δεν θα σημειώσει αξιόλογη μεταβολή. Στα βόρεια θα φτάσει τους 13 με 14 και στην υπόλοιπη χώρα τους 15 με 16 βαθμούς Κελσίου. Παγετός θα σημειωθεί τις πρωινές και νυχτερινές ώρες κατά τόπους στα βορειοδυτικά ηπειρωτικά.\nΕΜΥ ΚΑΙΡΟΣ ΕΚΤΑΚΤΟ ΔΕΛΤΙΟ: Η πρώτη πρόγνωση καιρού της ΕΜΥ για αύριο Δευτέρα 4 Οκτωβρίου 2021. Τοπικές νεφώσεις αναμένονται τη Δευτέρα 4 Οκτωβρίου 2021. Μικρή άνοδος της θερμοκρασίας. Βόρειοι άνεμοι έως 7 μποφόρ στο Αιγαίο.\nΕΜΥ Έκτακτο δελτίο επιδείνωσης καιρού- Έρχονται βροχές και καταιγίδες\nΚαιρός ΕΜΥ – Έκτακτο δελτίο για σήμερα Τρίτη 24 Μαΐου


5+1 Life hacks που θα βοηθήσουν τις τεμπέλες της κουζίνας! - WomansLife.gr\nΑρχική ΣΥΝΤΑΓΕΣ 5+1 Life hacks που θα βοηθήσουν τις τεμπέλες της κουζίνας!\n5+1 Life hacks που θα βοηθήσουν τις τεμπέλες της κουζίνας!\nΛένε ότι το μαγείρεμα πρέπει να το απολαμβάνεις για να βγει νόστιμο το φαγητό σου. Τι κάνεις όμως όταν βαριέσαι και δεν το χεις και πολύ; Μην σκας, για τα πάντα υπάρχουν και τα κατάλληλα life hacks!\nΒέβαια, υπάρχει και η κατηγορία των γυναικών που μαγειρεύουν μόνο λόγω ανάγκης. Εάν λοιπόν είσαι κι εσύ μία από αυτές, διαβάζοντας τις συμβουλές που θα δεις στην συνέχεια θα καταφέρεις να κάνεις την διαδικασία του μαγειρέματος πολύ πιο εύκολη. Δες ακόμη 10 χρήσιμα tips μαγειρικής!\nLife hacks για να κάνεις πιο ευχάριστο το μαγείρεμα!\nΔεν υπάρχει λόγος να βρίσκεσαι συνέχεια πάνω από την κατσαρόλα σου για να δεις αν έβρασε το φαγητό σου, ή να είσαι με το ρολόι στο χέρι για να βγάλεις την βάση του γλυκού σου από την κατάψυξη.\nΜπορείς πολύ απλά να πάρεις ένα χρονόμετρο κουζίνας, ώστε να κάθεσαι αναπαυτικά στον καναπέ σου, όσο μαγειρεύεται το φαγητό σου, μέχρι να σε ενημερώσει το χρονόμετρο για να το δεις.\nΑποθήκευσε την περισσευάμενη ζύμη σε μπουκάλια\nΠάντα όταν φτιάχνουμε τηγανίτες ή να το πω πιο εξευρωπαϊσμένα, pancakes, καταλήγουμε να έχουμε την διπλή ποσότητα από αυτή που χρειαζόμαστε. Και τι γίνεται σε αυτή την περίπτωση; Φτιάχνουμε περισσότερες και ξεμένουν για την επόμενη ημέρα που δεν τρώγονται.\nΑντί λοιπόν να αναγκάζεσαι να χρησιμοποιήσεις όλη την ζύμη μπορείς πολύ απλά να την αποθηκεύσεις σε μπουκάλια από κέτσαπ ή μαγιονέζα, για να ξανά φτιάξεις τηγανίτες μέσα στις επόμενες ημέρες γλιτώνοντας την διαδικασία που χρειάζεται για να ετοιμάσεις την ζύμη. Δες ακόμη 10 μυστικά μαγειρικής που δεν θα βρείτε ποτέ σε βιβλία συνταγών!\nΧρησιμοποίησε και τον φούρνο σου\nΠολλές γυναίκες χρησιμοποιούν κυρίως τα μάτια της κουζίνας τους και πολύ λιγότερο τον φούρνο, πράγμα που φυσικά είναι λάθος. Ο φούρνος μπορεί να σου φανεί εξαιρετικά χρήσιμος σε περίπτωση που θέλεις να ετοιμάσεις περισσότερα φαγητά ταυτόχρονα ή και τις γαρνιτούρες.\nΓια παράδειγμα, μπορείς να βάλεις να ψήνεται το ψωμί, τα λαχανικά, οι πατάτες και οτιδήποτε άλλο σου αρέσει ζεστό και τραγανό.\nΔεν είναι τίποτα το να αφιερώνεις λίγο χρόνο μια φορά την εβδομάδα για να κόβεις τα λαχανικά σου και να τα αποθηκεύεις μέσα σε σακουλάκια και έπειτα στο ψυγείο ή την κατάψυξη.\nΕπίσης, από την στιγμή που δεν είσαι λάτρης της κουζίνας μπορείς κάλλιστα να κάθεσαι και να μαγειρεύεις μία φορά την εβδομάδα για όλες τις ημέρες και απλά να βάζεις το φαγητό σου σε μπολάκια στο ψυγείο. Δες ακόμη 14 λάθη στην κουζίνα που “κάνουμε” όλες!\nΧρησιμοποίησε περισσότερο την βαφλιέρα και την τοστιέρα σου\nΣτην πραγματικότητα, μπορείς να κάνεις τα πάντα με αυτές τις δύο συσκευές λόγω του ότι είναι θερμαινόμενες και έχουν κατάλληλα διαμορφωμένες πλάκες. Μπορείς να χρησιμοποιήσεις την βαφλιέρα σου για να φτιάξεις μία πεντανόστιμη πίτσα και την τοστιέρα σου για να φτιάξεις μια ομελέτα. Υπάρχουν αμέτρητες συνταγές που μπορείς να βρεις αν ψάξεις στο internet!\nΒρες την χαρά στο μαγείρεμα\nΊσως δεν σου αρέσει να μαγειρεύεις επειδή το βλέπεις σαν μια αγγαρεία, ή επειδή δεν φτιάχνεις φαγητά που αρέσουν σε εσένα. Ακόμη κι αν υπάρχουν τροφές που δεν τις τρως αλλά πρέπει να τις εντάξεις στο εβδομαδιαίο πρόγραμμα διατροφής για τα παιδιά σου, μπορείς να βρεις εναλλακτικές συνταγές που θα αρέσουν και σε σένα.\nΆλλο αποτέλεσμα έχεις όταν φτιάχνεις κάτι που σου αρέσει και άλλο όταν το κάνεις με το ζόρι. Κάνε την ζωή σου πιο εύκολη, για να μπορείς να απολαμβάνεις τη διαδικασία του μαγειρέματος! Δες ακόμη 15 χρήσιμα tips που θα κάνουν το μαγείρεμα πιο εύκολο!


Αγίου Ιωάννη του Χρυσοστόμου : Καλά έργα χωρίς πίστη, δεν σημαίνουν τίποτα – orthodoxon aritirion's Blog\nΑγίου Ιωάννη του Χρυσοστόμου : Καλά έργα χωρίς πίστη, δεν σημαίνουν τίποτα\nDate: 02/09/2019Author: aritirion\nΣε τι ωφελείται, δηλαδή, ο άνθρωπος , όταν έχει ψυχή ντυμένη με καλά έργα αλλά νεκρή;\nΤα έργα γίνονται για τον Κύριο και με την ελπίδα των επουράνιων βραβείων.\nΑν , λοιπόν, αγνοείς Εκείνον που προκηρύσσει τα βραβεία, τότε για ποιόν αγωνίζεσαι;\nΓια να φάει κανείς, πρέπει να είναι ζωντανός. Όποιος δεν έχει ζωή, δεν είναι δυνατό να δεχθεί τροφή. Για να ζήσει κανείς αιώνια, πρέπει να έχη πίστη στον Χριστό, πίστη που τρέφεται και με τα καλά έργα.\nΌποιος δεν έχει πίστη στον Χριστό, ακόμα κι αν κάνει καλά έργα, δεν είναι δυνατό να κερδίσει την ουράνια βασιλεία. Και θα σας το αποδείξω στη συνέχεια.\nΟ εκατόνταρχος Κορνήλιος έκανε πολλές ελεημοσύνες και προσευχές, αλλά δεν γνώριζε τον Χριστό.\n“Μα αν οι προσευχές μου και οι ελεημοσύνες μου έγιναν δεκτές από τον Θεό, τι μου λείπει ακόμα για να είμαι δίκαιος;” θα αναρωτήθηκε.\nΚαι ο άγγελος του εξήγησε: «Στείλε ανθρώπους στην Ιόππη και κάλεσε τον Σίμωνα, που λέγεται και Πέτρος. Αυτός θα σε διδάξει, πώς θα σωθείς κι εσύ και όλη η οικογένειά σου» ( Πραξ. 11:13- 14 ) . Αν, λοιπόν, ο Κορνήλιος σώθηκε με όσα τον δίδαξε ο Πέτρος, αυτό σημαίνει ότι δεν ήταν δυνατόν να σωθεί μόνο με τα καλά του έργα. Χρειαζόταν και την πίστη.\nΌταν στολίζεις τοίχους και πατώματα στο σπίτι σου, αλλά αδιαφορείς για την αθάνατη ψυχή σου και την αφήνεις με κουρέλια, την αφήνεις πεινασμένη και πληγωμένη, την αφήνεις να κατασπαράζεται από τα νοητά θηρία, πες μου, δεν είσαι αξιοκατάκριτος, δεν είσαι για γέλια και για κλάματα;\nΗ ψυχή, όταν απελπίζεται ολότελα για τη σωτηρία της, δεν απέχει πολύ από την παραφροσύνη.\nΤότε, αφού παραδώσει τα χαλινάρια της σωτηρίας της στις άλογες επιθυμίες, τρέχει ασυγκράτητη παντού, όπου υπάρχει αμαρτία, ώσπου να γκρεμιστεί στο βάραθρο της αιώνιας απώλειας.\nΗ ψυχή, όταν συμβιβαστεί με την αμαρτία, που είναι ανελέητη, επιδεικνύει τρομακτικά την ασθένειά της.\nΌπως το γουρούνι, όταν κυλιέται στη λάσπη, ευχαριστιέται, έτσι και η ψυχή, όταν αιχμαλωτιστεί από την κακή συνήθεια, δεν αντιλαμβάνεται τη δυσωδία των αμαρτιών της.\nΚαι όπως η γη, όσο σπόρο κι αν της ρίξεις, όταν δεν ποτιστεί από την βροχή, δεν είναι δυνατόν να δώσει σιτάρι, έτσι και η ψυχή, όσα λόγια\nκι αν σπείρεις μέσα της, όταν δεν φωτιστεί πρώτα από τις άγιες Γραφές , δεν είναι δυνατό να παρουσιάσει κάποιο έργο αρετής.\nΠολύ περισσότερο όμως, βασανίζεται, όταν, αφού εγκαταλείψει τον κόσμο, πρόκειται να οδηγηθεί στο φοβερό δικαστήριο του Θεού, όπου θα λογοδοτήσει για τις πράξεις της.\nΓι’ αυτό συχνά τρέμει και φοβάται και κάνει πίσω, όταν έρθει η στιγμή ν’ αποχωριστεί από το σώμα. Γιατί τότε ακριβώς κάθε αμαρτία, που έκανε στην παρούσα ζωή, παρουσιάζεται μπροστά της σαν σκληρός κατήγορός της.\nΑς φροντίσουμε, λοιπόν, την αθάνατη ψυχή μας, ας προτιμήσουμε τα ουράνια από τα γήινα και τα άφθαρτα από τα φθαρτά αγαθά, τα οποία εύχομαι ν’ απολαύσουμε όλοι, με την χάρη και την φιλανθρωπία του Κυρίου μας Ιησού Χριστού.\nΑπό το βιβλίο: «Θέματα Ζωής Β» – Ιεράς Μονής Παρακλήτου\nΠροηγούμενο Previous post: Μάγια-μαγεία-σατανισμός\nΕπόμενη Next post: Ρόταρυ και μασονία


Αποτροπιασμός στη Ρόδο για την 8χρονη: «Παραπονιόταν έναν χρόνο ότι πονάει» λέει η μητέρα της | Τι λες τώρα;\nHome \_ Ελλάδα \_ Αποτροπιασμός στη Ρόδο για την 8χρονη: «Παραπονιόταν έναν χρόνο ότι πονάει» λέει η μητέρα της\nΛιγνάδης κατά Σκορδά: «Είσαι κουτορνίθι και κανιβαλίζουσα τηλεπερσόνα»\nΤι λες τώρα; 16 Οκτωβρίου, 2021 2:14 ΜΜ\nΝέα στοιχεία έρχονται στη δημοσιότητα για την υπόθεση με το οκτάχρονο κορίτσι με νοητική υστέρηση το οποίο φέρεται να έχει πέσει θύμα βιασμού στη Ρόδο.\nΣοκαρισμένη παραμένει η τοπική κοινωνία της Ρόδου μετά από την αποκάλυψη της υπόθεσης με το οκτάχρονο κορίτσι με νοητική υστέρηση το οποίο φέρεται να έχει πέσει θύμα βιασμού.\nΣύμφωνα με τις τελευταίες πληροφορίες, και με βάση όσα λέει η μητέρα της, το κοριτσάκι διαμαρτυρόταν εδώ και ένα χρόνο, λέγοντας ότι πονάει. Παράλληλα, η αστυνομία συνεχίζει τις έρευνες για τη διαλεύκανση της υπόθεσης.\nΤην ίδια ώρα, ο σύντροφος της μητέρας του κοριτσιού αρνείται οποιαδήποτε εμπλοκή. Στο πλευρό του βρίσκεται η μητέρα. Η ίδια, μιλώντας στο Star, τόνισε πως το κοριτσάκι έκανε παράπονα εδώ και έναν χρόνο, λέγοντας ότι πονάει.\n«Νόμιζα στην αρχή ότι ήταν της φαντασίας της… στην τελική δεν ήταν αυτό, ήταν κάτι άλλο» ανέφερε χαρακτηριστικά. «Πιστεύω ότι, όποιος το έκανε, το έκανε γιατί δυσκολεύεται να εκφραστεί και είναι πολύ κλειστό παιδί. Θέλω να λάμψει η αλήθεια, να ξαναπάρω στα χέρια το παιδί μου και να βρεθεί ο ένοχος και να τιμωρηθεί», πρόσθεσε υποστηρίζοντας ότι ο σύντροφός της είναι αθώος.\nΑπό την πλευρά του ο άνδρας επισήμανε ότι έμαθε για ότι συνέβη στο κοριτσάκι πριν από μία εβδομάδα και άρχισε να ανησυχεί. «Ανησυχώ για το παιδί τώρα που είναι στον γιατρό, φοβάμαι, μακάρι να είναι όλα καλά. Κατηγόρησαν κι εμένα. Όλα είναι ψέματα. Εγώ δεν πρόκειται να ακουμπήσω κανένα παιδί. Κι αν δω να πειράζει κάποιος μεγάλος ένα παιδάκι, θα γίνει χαμός…», είπε. Ακόμη ανέφερε πως έχει ήδη καταθέσει στην ΕΛ.ΑΣ.\nΣημειώνεται πως η επιμέλεια του κοριτσιού έχει αφαιρεθεί από την μητέρα και το κοριτσάκι φιλοξενείται σε δομή όπου παρακολουθείται από ψυχολόγους. Υπενθυμίζεται πως ο ιατροδικαστής απεφάνθη ότι τόσο στο σώμα, όσο και στα απόκρυφα σημεία της μικρής υπάρχουν ενδείξεις κακοποίησης. Ωστόσο, δεν έχει αποσαφηνιστεί ο τρόπος που προκλήθηκαν.\nNASA: Οι Πυλώνες της Δημιουργίας σε όλο τους το μεγαλείο!\nΌταν ένας Έλληνας γονιός βρέθηκε σε Σουηδικό σχολείο. Ένας άλλος κόσμος\nΕπικό μαργαριτάρι που ζήλεψε κι ο Φατσέας: Η πιο «μισητή» παίκτρια του Νext Top Model γονάτισε το Twitter\nΖεφύρι: Αλλοδαποί βίασαν άγρια νεαρή γυναίκα και την πέταξαν μισοπεθαμένη στο δρόμο\nΤάνια Τσανακλίδου για Σάσα Σταμάτη: «Ένα τηλεσκουπίδι μπήκε με μπράβους σε παράσταση και τη διέκοψε»\nΗ τραγική ιστορία πίσω από το κοριτσάκι που βρέθηκε σε χαρτόκουτα στο κέντρο του Ηρακλείου\nΠάπας Φραγκίσκος: Από πορτιέρης σε μπαρ, ηγέτης 1,5 δισ. πιστών – 17 πράγματα που πρέπει να γνωρίζετε για αυτόν\n«Είμαι μια χαρά, δεν έχω τίποτα» λέει ο Έλληνας που κόλλησε τη μετάλλαξη Όμικρον\nΠαγκόσμιος συναγερμός για τη μετάλλαξη Όμικρον: Μπορεί να μην προήλθε από τη νότια Αφρική λέει ο ΠΟΥ\nΚαλημέρα Ελλάδα: Εκτός ΑΝΤ1 ο Γιώργος Παπαδάκης


Δέκα χρόνια με την κληρονομιά του Γιώργη Μανουσάκη - Χανιώτικα Νέα\nΔέκα χρόνια με την κληρονομιά του Γιώργη Μανουσάκη\n20 Φεβρουαρίου, 2018 9:33 πμ\nΕπί ευκαιρίας της πρόσφατης -απόλυτα επιτυχημένης- εκδήλωσης για τα δέκα χρόνια από τον θάνατο του σπουδαίου Χανιώτη ποιητή και πεζογράφου Γιώργη Μανουσάκη, θα ήθελα να παραθέσω την προσωπική μου αίσθηση σαν αγγίζω την λογοτεχνική του κληρονομιά.\nΚατ’ αρχάς, η σχέση μου με τα γραπτά του συγκεκριμένου ποιητή μου θυμίζει εκείνη την βόλτα εντός των μεσαιωνικών τειχών της παλιάς πόλης της Ρόδου στην οδό Σωκράτους, νότια παράλληλη της οδού των Ιπποτών. Σε εκείνη την οδό υπάρχει ένας καταπληκτικός καφενές και καθώς περνούσα -τότε στα χρόνια της θητείας μου- κάθισα να απολαύσω έναν καφέ και την ομορφιά του χώρου.\nΌμως, λίγο μετά την παραγγελιά, ένιωσα μια περίεργη αναστάτωση με εκείνον τον χώρο. Το βλέμμα μου παρατηρούσε με ανησυχία το εσωτερικό του καφενέ, το ψηφιδωτό πάτωμα με τα μικρά βότσαλα και τα περίτεχνα σχέδια, την ξύλινη τοξωτή είσοδο με τα σκαλιστά φύλα, τους μικρούς πολυέλαιους με τα κεριά, τα δεκάδες μεταλλικά και κεραμικά συμπράγκαλα που ήταν αναρτημένα στους τοίχους.\nΚάτι όμως δεν πήγαινε καλά.\nΤα ξανακοιτούσα ξανά και ξανά μέχρι που έκπληκτος διαπίστωσα πως ο χώρος ήταν εκείνος που είχα ζωγραφίσει από μια καρτ ποστάλ πριν δύο χρόνια!\nΕ ναι λοιπόν!! Βρισκόμουν μέσα στη ζωγραφιά μου!!\nΑκριβώς αυτό το συναίσθημα ένιωσα και με τη γραφή του Γιώργη Μανουσάκη. Αυτό που αναζητούσα λογοτεχνικά, παρουσιάστηκε με την ποίηση του και προσφέρθηκε κατά τέτοιον τρόπο ώστε να το βιώσω την πραγματική του διάσταση. Με έβαλε μέσα στην ποίηση και τη γραφή. Μου πρόσφερε ένα τραπεζάκι και μια καρέκλα, με κέρασε ένα καφέ και με άφησε να παρατηρώ το συναίσθημα από μέσα και τούτο ήταν τόσο συγκλονιστικό!\nΔύο χαρακτηριστικά της γραφής του μόνον θα ήθελα να αναφέρω μια που η πίεση του χώρου στην αρθρογραφία δεν μου επιτρέπει να παραθέσω το σύνολο των αξιοθαύμαστων σημείων του έργου του.\nΤο πρώτο χαρακτηριστικό είναι η ευθύτητα. Στην ποίηση και την πεζογραφία του Γιώργη Μανουσάκη δεν κάνεις κύκλους για να φτάσεις στον στόχο. Δεν συμπεραίνεις μέσω κάποιας λαβυρινθώδους διαδρομής. Δεν φτάνεις σε αδιέξοδα του «ίσως να εννοεί και αυτό». Λαμβάνεις στο μέγιστο την ικανοποίηση ακριβώς όπως την λαμβάνει ένας τοξοβόλος τον οποίο τόσο ευχαριστεί να παρατηρεί το βέλος του να σκίζει τον αέρα με ευθύτητα και -ω τι ευτυχές- να βρίσκει και τον στόχο. Αντίθετα, ο τοξοβόλος, δεν θα είχε την ίδια ικανοποίηση αν το βέλος του ήταν τηλεκατευθυνόμενο και μετά από δεκάδες στροφές και παρακάμψεις κατέληγε έστω και στον στόχο, μ’ έναν τέτοιο τεχνητό τρόπο.\nΕνδεικτικά των όσων προαναφέρθηκαν θα ήθελα να παραθέσω τρία τμήματα της γραφής του :\n“Τα Ρολόγια” από την ποιητική συλλογή “Χώροι Αναπνοής”, εκδ. Πρόσπερος (1988):\n«Σταμάτησε στο σπίτι του όλα τα ρολόγια.\nΣκέψη τρελή ενός γέρου που φαντάστηκε\nπως θ’ αποκοίμιζε το χρόνο αν έπαυε να τον μετρά.\nΞέχασε πως το σώμα του\nήτανε το ρολόι που λειτουργούσε\nμε την μεγαλύτερη ακρίβεια.\nΚι έδειχνε κιόλας παρά πέντε».\nΟμοίως στο “Η Βοή της Πόλης” από την συλλογή τριάντα δύο μικρών πεζών “Ενα κρανίο καρφωμένο στο κιγκλίδωμα”, εκδ. “Οι εκδόσεις των Φίλων” (1999):\nΗ βοή της πόλης.\n«Αυτός ο ακατάπαυστος βόμβος, που ανεβαίνει από την κίνηση του δρόμου, είν’ ο σφυγμός από τις αρτηρίες της πόλης.\nΑκούγεται νυχτοήμερα, μονότονος(…), καθησυχαστικός μέσα από την έντασή του, βεβαιώνοντας ότι η ζωή συνεχίζεται το ίδιο πάντα τερατώδης κι απάνθρωπη,(…).\nΕνα βράδυ τούτος ο θόρυβος κόπηκε ξαφνικά, ποιος ξέρει για ποιόν λόγο. (..)\nΤινάχτηκα, περιχυμένος από κρύον ιδρώτα, με την αίσθηση του πνιγμού,(…).\nΕυτυχώς το βουητό ξανάρχισε και μ’ανακούφιση έγειρα πάλι στο κρεβάτι μου. Η ζωή συνεχιζόταν».\nΤέλος ας κάνουμε αναφορά και στο “Αόρατο Εργόχειρο” από τα ανέκδοτα ποιήματα του Γ. Μανουσάκη: “Τα ποιήματα 1967-2007” Εκδόσεις Γαβριηλίδης.\n«Τα δάχτυλα κινούνται στον αέρα με μιαν απίστευτη πιτηδειοσύνη.\nΑναρωτιέσαι μην έχεις μπρος σου μια μεγάλη ηθοποιό που με λεπτότητα κι ευγένεια μιμείται τις κινήσεις του πλεξίματος.\nΤο βελονάκι δουλεύει αόρατο στα δάκτυλα της.\nΚάποτε σταματά. Διπλώνει το πλεκτό.\n“Βράδιασε. Αύριο πάλι πρώτα ο Θεός…”\nΚάθεται λίγο με τα χέρια σταυρωμένα:\n“Παράξενο μου φαίνεται που ακόμη δεν ήρθε ο “κύριός” μου να με πάρει…”.\nΛίγο πιο κει, ο πιο γέρος της παρέας Χώνει το πρόσωπό στα δύο του χέρια:\n“Λες και δε ζήσαμε μαζί πενήντα χρόνια…”».\nΤο δεύτερο χαρακτηριστικό που θα ήθελα να αναφέρω είναι η αποδόμηση των φοβιών και ιδιαιτέρως του φόβου στον θάνατο.\nΣτην πραγματικότητα καταφέρνει μέσα από την γραφή του να αφαιρέσει από τους τρομακτικούς φόβους μας τις πανοπλίες τους και να τους φέρει μπροστά μας, γυμνούς, όπως και εμείς.\nΤούτο βέβαια δεν σημαίνει πως αφαιρώντας την πανοπλία των φοβιών μας τούς κάνει ανίσχυρους. Όμως έχοντας απέναντι μας τον φόβο χωρίς την πανοπλία του τον αντιμετωπίζουμε χωρίς τρόμο. Κάποιους μπορούμε και να τους νικήσουμε. Κάποιοι άλλοι είναι ανίκητοι, όπως ο θάνατος, μα η τελική μάχη δεν θα γίνει υπό το ψυχοφθόρο καθεστώς του τρόμου το οποίο συχνά οδηγεί και σε πρόωρη κατάρρευση. Αλλωστε όταν αφαιρείς από τους φόβους την πανοπλία τους στην ουσία τους περιορίζεις την επιθετική – πολεμική τους ορμή. Τους ηρεμείς..\nΤούτα τα συμπεράσματα έβγαλα από τις λογοτεχνικές αναφορές του Γιώργη Μανουσάκη στους φόβους μας και ιδιαίτερα στον θάνατο.\nΠώς όμως να σας παρουσιάσω ενδεικτικά κείμενα του, όταν το συμπέρασμα αυτό προκύπτει από την συνολική ανάγνωση των αναφορών του; Ισα – ίσα θα μπορούσα να πω πως, για έναν περίεργο λόγο, η αποσπασματική ανάγνωση των ποιημάτων του, όσο αφορά το δεύτερο χαρακτηριστικό που πραγματευόμαστε, μπορούν να οδηγήσουν στην αντίστροφη και λανθασμένη εντύπωση ενός φοβικού συνδρόμου.\nΕτσι, αντί να σας παρουσιάσω ενδεικτικά για το θέμα αυτό κάποια ποιήματα ή πεζά του γραπτά θα σας παραθέσω τμήματα από τον επίλογο που έγραψε ο ίδιος ο Γιώργης Μανουσάκης στην συλλογή των τριάντα δύο μικρών πεζών “Ενα κρανίο καρφωμένο στο κιγκλίδωμα” (Εκδ. “Οι εκδόσεις των φίλων” (1999) με τον τίτλο “Δύο λόγια που ίσως δεν είναι κι αναγκαία”\nΔύο λόγια που ίσως δεν είναι αναγκαία.\n«Ολοι έχουμε το σκοτεινό μας υπόγειο. Πολλοί, μακάριοι αγνοούν την ύπαρξή του. Αλλοι την υποψιάζονται ή και τη γνωρίζουν και προσπαθούν, σ’ όλη τους την ζωή, να κρατούνε κλειστή την καταπαχτή που οδηγεί σε αυτό.\n[Τούτα] (…) δεν είναι παιγνίδια μιας γόνιμης αλλ’ αρρωστημένης φαντασίας, ούτε πρόθεση εντυπωσιασμού μεσ’ από εικόνες και σκηνές παράλογες, εφιαλτικές ή μακάβριες. Είναι οι μορφές που πήρανε, για να ξεφύγουν από την πιεστική αστυνόμευση της λογικής, [από] ανασφάλειες, αδιέξοδα, φόβους κι ενοχές, απραγματοποίητες επιθυμίες που κακοφόρμισαν (…).\nΤα βγάζω στην επιφάνεια για να πάρουνε λίγο αέρα, όχι για ν’ απαλλαγώ απ’ αυτά, αφού πάντα ξαναγυρίζουν που είχανε συνηθίσει να ζούνε, μόνον για να τους δείξω κάποιαν οικειότητα, ώστε να ημερέψουν όσο είναι δυνατόν, να μη μου δείχνανε τόσο συχνά τα νύχια τους».


Μεγάλη εξυπνάδα, μεγάλο χασμουρητό! – dietup.gr\nΜεγάλη εξυπνάδα, μεγάλο χασμουρητό!\nΟι ερευνητές, με επικεφαλής τον ψυχολόγο Άντριου Γκάλοπ του Πολιτειακού Πανεπιστημίου της Νέας Υόρκης, που έκαναν τη σχετική δημοσίευση στο περιοδικό βιολογίας “Biology Letters”, σύμφωνα με το Science, παρακολούθησαν στο You Tube βίντεο με χασμουρητά 29 διαφορετικών θηλαστικών: ανθρώπων, ποντικιών, γατιών, αλεπούδων, καμηλών, σκατζόχοιρων (ναι, χασμουριούνται κι αυτοί!), ελεφάντων κ.α.\nΤο χασμουρητό των ελεφάντων διαρκεί σχεδόν έξι δευτερόλεπτα, των χιμπατζήδων πέντε δευτερόλεπτα, ενώ των ποντικιών και αρουραίων κάτω από ένα ενάμισι δευτερόλεπτο. Γενικότερα, τα πρωτεύοντα (άνθρωπος και πίθηκοι) χασμουριούνται περισσότερο –έως 50%- σε σχέση με τα λοιπά μη πρωτεύοντα θηλαστικά, πράγμα που αποτελεί άλλη μια ένδειξη ότι το χασμουρητό εξελίχθηκε παράλληλα με τον πιο ανεπτυγμένο εγκέφαλο.\nnextΟι τροφικές αλλεργίες αντιμετωπίζονται εξ απαλών ονύχων


Κάτι παραπάνω από απλή επιτυχία είναι η φετινή παρουσία των 3 ελληνικών ομάδων στην διοργάνωση του Basketball Champions League. Οι ελληνικές ομάδες εκπροσώπησαν επάξια την χώρα μας στην Ευρώπη και χάρισαν πάλι επιτυχίες στη χώρα μας και στο άθλημα. Η ΑΕΚ, ο ΠΑΟΚ και ο Προμηθέας Πάτρας πέρασαν στις 16 καλύτερες ομάδες του Champions league. Δεν χρειάστηκε καν να φτάσουμε στην τελευταία στροφή και οι ελληνικές ομάδες ήξεραν πως έχουν περάσει στην επόμενη φάση. Η ΑΕΚ από την πλευρά της, θέλει να αποδείξει σε όλους πως και φέτος, θα συνεχίσει με υψηλές βλέψεις. Να θυμίσουμε πως πέρυσι, κατέκτησε τον Ευρωπαϊκό τίτλο κερδίζοντας την Μονακό με (100-94). Στον όμιλο της έχει κάνει τρομερή πορεία και μετράει 24 βαθμούς με 11 νίκες και μόλις δύο ήττες. Μάλιστα εντός έδρας έχει μόνο μια ήττα. Είναι μαζί με την Χάποελ Ιερουσαλήμ οι δύο πρώτοι στον όμιλο. Οδηγός της Ένωσης σε αυτή την ξέφρενη πορεία στο εξωτερικό, είναι ο Χάντερ, που έχει κατακτήσει δύο φορές το βραβείο του MVP της αγωνιστικής στο Champions League. Στην Ελλάδα, βρίσκεται στην 3η θέση μαζί με τον άλλο δικέφαλο στους 25 βαθμούς και ρεκόρ 10 νίκες και 5 ήττες. Αξιοσημείωτο για του κίτρινους είναι πως έχουν το απόλυτο στην έδρα τους με έξι νίκες. Η Ένωση παίζει με την Telenet Giants την Τετάρτη 6 Φλεβάρη στις (21:30) για την τελευταία στροφή πριν την κλήρωση των 16.\nΟ φετινός ΠΑΟΚ ίσως να είναι ο καλύτερος των τελευταίων ετών που παρά τα οικονομικά προβλήματα δείχνει πως έχει πολύ δυνατά δόντια. Οι ασπρόμαυροι έχουν καταφέρει να βρίσκονται μέσα και στους 3 στόχους με χαμηλό μπάτζετ αλλά πολύ καλή ποιοτικά ομάδα. Ο ΠΑΟΚ είναι στις 16 καλύτερες ομάδες του champions league. Μια στροφή πριν το τέλος έχουν μαζέψει 21 βαθμούς με ρεκορ (8-5). Η ομάδα του Ηλία Παπαθοδώρου έκανε και ένα ρεκορ καθώς κέρδισε με +50 πόντους την Οπάβα που αποτελεί ρεκόρ διοργάνωσης. Σπουδαία στιγμή για τον δικέφαλο του Βορρά ήταν η νίκη μέσα στην Ελβετία επί της Φρίμπουργκ με (64-84) αλλά δεν έχει να κάνει με τους πόντους αλλά με την χώρα. Πριν από 28 χρόνια ο ΠΑΟΚ είχε επισκεφθεί την Ελβετία για τον τελικό της Ευρώπης απέναντι στην Σαραγόσα. Η πανίσχυρη ομάδα του Ντράγκαν Σάκοτα τότε, με Πρέλεβιτς, Μπάρλοου, Σταυρόπουλο και άλλων κέρδισε την Ισπανική ομάδα με (76-72) και πήρε το Ευρωπαϊκό μέσα στην Γενεύη. Από τις 26 Μαρτίου του 1991 μέχρι σήμερα (10.171 μέρες μετά) δεν είχε βρεθεί ξανά εκεί. Ο ΠΑΟΚ εκτός από την Ευρώπη βρίσκεται στο πρωτάθλημα με ρεκόρ (10-5) και 25 βαθμούς. Ο δικέφαλος του Βορρά όμως έχει και τον ημιτελικό κυπέλλου απέναντι στην Κύμη. Έτσι υπάρχει η ευκαιρία να βρεθεί σε έναν τελικό μετά από το 1999 όταν και το κατέκτησε και να δώσει κίνητρο στον κόσμο να έρθει στο γήπεδο. Για μια ακόμα νίκη θα παλέψει ο ΠΑΟΚ στο Παλατάκι με αντίπαλο την Τενερίφη την Τρίτη 5 Φεβρουαρίου στις (21:30).\nΗ Ελληνική ομάδα που έχει αφήσει τους πάντες άφωνους είναι ο Προμηθέας που στην Παρθενική του συμμετοχή στην Ευρώπη δείχνει πως δεν έχει τίποτα να φοβηθεί. Προσωπικά είναι ό,τι πιο θετικό έχει να δείξει το ελληνικό μπάσκετ φυσικά μακριά από τα τετριμμένα. Μια ομάδα της επαρχίας να ξεκινάει μια προσπάθεια, και από τα τοπικά να πηγαίνει στην Ευρώπη σε χρόνο dt. Είναι ομάδα που ζηλεύεις την οργάνωση, το ρόστερ και την υγεία που βγάζει. Ο Προμηθέας Πάτρας λοιπόν, είναι και αυτός στην επόμενη φάση της διοργάνωσης του Basketball champions league, δηλαδή στις κορυφαίες 16 ομάδες. Αν η κληρωτίδα του φερθεί καλά, τότε πιστεύω θα φτάσει στους 8. Η ομάδα του Μάκη Γιατρά είναι ομάδα του προπονητή της και Έλληνας τεχνικός έχει καταφέρει πολλά με την ομάδα του. Οι Πατρινοί μάζεψαν 21 βαθμούς στον όμιλο με ρεκορ (8-5) , ενώ στην Ελλάδα έχουν 25 βαθμούς και ρεκορ 10 νίκες και 5 ήττες. Ο Προμηθέας θα παίξει και για καλύτερη θέση στο τελευταίο του παιχνίδι απέναντι στην Bologna την Τετάρτη 6 Φεβρουαρίου στις (19:30).\nFEEL PROUD (ΑΕΚ,ΠΑΟΚ,ΠΡΟΜΗΘΕΑΣ) POWER!\n#ΑΕΚ #ΠΑΟΚ #ΠρομηθέαςΠάτρας #basketballchampionsleague #Δικέφαλος #μπάσκετ #Ευρώπη #Καλαθοσφαίριση


Πετρέλαιο θέρμανσης: Πώς να μην σας κλέψουν στην παραλαβή | Ειδήσεις και Νέα από την Ελλάδα και τον Κόσμο\nHome Ελλάδα Πετρέλαιο θέρμανσης: Πώς να μην σας κλέψουν στην παραλαβή\nΠετρέλαιο θέρμανσης: Πώς να μην σας κλέψουν στην παραλαβή\nby planetnews Δεν επιτρέπεται σχολιασμός στο Πετρέλαιο θέρμανσης: Πώς να μην σας κλέψουν στην παραλαβή\nΌποιος μπορεί, λοιπόν, έχει τη δυνατότητα από 15.10.2018 να αγοράσει πετρέλαιο θέρμανσης. Το θέμα είναι ποιος μπορεί αφού η τιμές έχουν πάρει «φωτιά». Σύμφωνα με τις εκτιμήσεις της αγοράς, η τιμή εκκίνησης για το πετρέλαιο θέρμανσης, φέτος, θα κυμανθεί στο 1,14 ευρώ.\nΗ τελική επιβάρυνση των καταναλωτών εξαρτάται ωστόσο, εκτός από την τιμή και από τις καιρικές συνθήκες δηλαδή το κατά πόσο ο χειμώνας θα είναι ήπιος ή βαρύς.\nΚατά τα επίσημα στοιχεία του υπουργείου Οικονομίας η μέση τιμή διάθεσης του πετρελαίου στην έναρξη της χειμερινής περιόδου τον Οκτώβριο του 2017 ήταν 94,4 λεπτά το λίτρο ενώ τον Απρίλιο, στη λήξη ήταν 1,025 ευρώ.\nΗ άνοδος των τιμών στο πετρέλαιο θέρμανσης τα τελευταία χρόνια, που οφείλεται κατά κύριο λόγο στην αύξηση των φόρων αλλά και των διεθνών τιμών έχουν οδηγήσει σε μεγάλη πτώση της κατανάλωσης. Τα νοικοκυριά είτε αδυνατούν να καλύψουν το κόστος είτε στρέφονται σε εναλλακτικές πηγές θέρμανσης (κλιματιστικά, σόμπες, φυσικό αέριο στις περιοχές όπου υπάρχει δίκτυο).\nΣύμφωνα με τα επίσημα στοιχεία, η ζήτηση πετρελαίου θέρμανσης σε σχέση με το 2003, οπότε καταγράφηκε το μέγιστο της κατανάλωσης με 4.248.403 μετρικούς τόνους, μειώθηκε κατά 72% καθώς το 2017 έκλεισε στους 1.172.142 μ.τ. (η μείωση προσέγγισε το 80% το 2013 οπότε η κατανάλωση είχε πέσει στους 959.233 μ.τ.)\nΟι Ομοσπονδίες των βενζινοπωλών και των πρατηριούχων ζητούν μείωση του Ειδικού Φόρου Κατανάλωσης στα 60 ευρώ το χιλιόλιτρο (6 λεπτά το λίτρο) από 280 ευρώ που είναι σήμερα προκειμένου να μειωθούν αντίστοιχα οι τελικές τιμές.\nΑρκετοί θα είναι και φέτος οι επιτήδειοι οι οποίοι θα προσπαθήσουν με διάφορα “κόλπα” να “κλέψουν” τους καταναλωτές κατά την παράδοση του πετρελαίου θέρμανσης, πουλώντας είτε λιγότερη ποσότητα από αυτή που ο καταναλωτής πληρώνει είτε προμηθεύοντας με καύσιμο χαμηλής ποιότητας.\nΠλέον, η παραλαβή του πετρελαίου δεν είναι μια απλή διαδικασία αλλά χρειάζεται ιδιαίτερη προσοχή και καλό θα ήταν να υπάρχει η παρουσία περισσότερων από ένα άτομα, προκειμένου να ελαχιστοποιηθούν οι πιθανότητες εξαπάτησης.\nΤι πρέπει όμως να κάνετε για να μην σας κλέψει ο προμηθευτής;\nΔείτε μερικές χρήσιμες συμβουλές:\n1. Δεν επιτρέπουμε να παραλαμβάνουν πετρέλαιο άτομα τα οποία δεν γνωρίζουν τη διαδικασία με την οποία πρέπει να γίνεται η παραλαβή. Καλό θα είναι, κατά τη διάρκεια της παραλαβής, να παραβρίσκονται περισσότερα του ενός άτομα.\n3. Δεν παραλαμβάνουμε το πετρέλαιο βιαστικά και χωρίς να τηρούνται όλες οι διαδικασίες και τα μέτρα ασφάλειας, προς αποφυγή ατυχημάτων και άλλων επιπτώσεων (π.χ. ελλειμματική παράδοση – διαρροή πετρελαίου).\n4. Δεν δεχόμαστε να πληρώσουμε αν η απόδειξη ή το τιμολόγιο παραλαβής – πληρωμής δεν έχει συμπληρωμένα όλα τα απαιτούμενα από το νόμο στοιχεία (όπως: ονοματεπώνυμο και διεύθυνση του πελάτη, ποσότητα, προμέτρηση και επιμέτρηση, ώρα παράδοσης κ.λπ.). Σε κάθε περίπτωση, σημειώνουμε τις λέξεις «με κάθε επιφύλαξη».\n5. Συγκρίνουμε, ύστερα από έρευνα ή ενημέρωση, τις αναγραφόμενες στα πρατήρια της περιοχής μας τιμές (τα πρατήρια καυσίμων υποχρεούνται να αναγράφουν τις τιμές των καυσίμων, σε φωτεινές πινακίδες, εμφανείς στους καταναλωτές).\n6. Πρέπει να ξέρουμε να υπολογίζουμε, με ακρίβεια, πόσα λίτρα πετρελαίου αντιστοιχούν σε κάθε εκατοστό ύψους της δεξαμενής. Για να μάθουμε πόσα λίτρα αντιστοιχούν σε κάθε εκατοστό ύψους της δεξαμενής μας, πολλαπλασιάζουμε το μήκος της (π.χ. 2,00 μέτρα) επί το πλάτος της (π.χ. 1,25 μέτρο) επί το ύψος της (π.χ. 1 μέτρο), δηλαδή: 2 x 1,25 x 1 = 2,5 m3 ή 2.500 λίτρα. Επομένως, σε κάθε εκατοστό ύψους της δεξαμενής αντιστοιχούν 25 λίτρα (2.500 : 100 = 25). Όλες οι προαναφερόμενες διαστάσεις αφορούν τις εσωτερικές διαστάσεις της δεξαμενής.\n7. Πρέπει να μετράμε, παρουσία του βυτιοφορέα, το ύψος του πετρελαίου που έχει η δεξαμενή μας και πριν αρχίσει η παράδοση και μόλις αυτή τελειώσει. Η μέτρηση γίνεται, εύκολα, με μια ευθύγραμμη βέργα και ένα μέτρο: βάζουμε κάθετα, στη δεξαμενή, τη βέργα. Βγάζουμε τη βέργα και μετράμε το ύψος, μέχρι το σημείο που είναι βρεγμένη. Αυτό είναι το ύψος του πετρελαίου, μέσα στη δεξαμενή.\n8. Η μέτρηση της ανύψωσης της στάθμης του πετρελαίου, μέσα στη δεξαμενή, πρέπει να γίνεται αφού κατασταλάξει ο αφρός (πρέπει να παρέλθουν 5-6 λεπτά).\n9. Απαιτούμε, από το μεταφορέα, να γράψει το ύψος που μετρήσαμε πριν και μετά την παράδοση στην απόδειξη παραλαβής. Το πετρέλαιο που παραλάβαμε μπορούμε να το υπολογίσουμε αν πολλαπλασιάσουμε το ύψος του πετρελαίου που προστέθηκε στη δεξαμενή μας με τα λίτρα ανά εκατοστό που αυτή χωράει. Αν π.χ. η δεξαμενή μας είχε 18 εκατοστά πετρέλαιο πριν από την παραλαβή και 78 εκατοστά μετά την παραλαβή, προστέθηκαν 78-18=60 εκατοστά. Σύμφωνα με το προηγούμενο παράδειγμα, με τα 25 λίτρα ανά εκατοστό ύψους παραλάβαμε 60×25=1.500 λίτρα πετρέλαιο.\n10. Είναι αναγκαίο να πραγματοποιείται, τουλάχιστον μία φορά το χρόνο, συντήρηση – ρύθμιση του συστήματος της κεντρικής θέρμανσης. Η συντήρηση αποτελεί προϋπόθεση για λιγότερη κατανάλωση πετρελαίου και, επομένως, εξοικονόμηση χρημάτων. Καταλληλότερος χρόνος για τη συντήρηση είναι αμέσως μετά τη λήξη της περιόδου θέρμανσης, δηλαδή Απρίλιο και Μάιο, ώστε να μη μείνουν κατάλοιπα καύσης, κατά την καλοκαιρινή περίοδο, οπότε γίνεται πιο δύσκολος ο καθαρισμός του συστήματος.\n11. Καλή θέρμανση σημαίνει να αισθανόμαστε άνετα. Η υπερβολική ζέστη είναι πολυδάπανη και ανθυγιεινή. Η ρύθμιση της θερμοκρασίας των χώρων μιας κατοικίας πρέπει να έχει ως εξής: Μπάνιο: 22°C, Καθιστικό: 19-20°C, Υπνοδωμάτια: 18°C. Σε μια πόλη, όπως η Θεσσαλονίκη, ένας βαθμός θερμοκρασίας λιγότερος σημαίνει οικονομία περίπου 8%, σε πετρέλαιο.


“Διεθνής διάκριση για τον Μεσολογγίτη καλλιτέχνη Γιάννη Ρόμπολα” - iAitoloakarnania\nΜεσολογγίτικο… χρώμα θα έχει η δημοφιλής διοργάνωση τέννις Wimbledon 2016!\nΣυγκεκριμένα, το κορυφαίο τουρνουά προσκάλεσε σε διαγωνισμό αφίσας εικαστικούς καλλιτέχνες από όλο τον κόσμο για να σχεδιάσουν την επίσημη αφίσα του Wimbledon 2016 με βασικό θέμα “‘In Pursuit of Greatness/«Στην αναζήτηση του μεγαλείου».\nΕκεί, το έργο του Μεσολογγίτη προπτυχιακού καλλιτέχνη της σχολής καλών τεχνών Φλώρινας, Γιάννη Ρόμπολα, θριάμβευσε, επιλέχθηκε ανάμεσα από 1000 συμμετοχές και θα εκτίθεται μαζί με τις άλλες νικητήριες αφίσες στο Wimbledon το 2016, όπως και στα διεθνή Μέσα μαζικής ενημέρωσης.\nΑυτή η Διεθνής διάκριση του Γιάννη Ρόμπολα έρχεται να βάλει γερά… θεμέλια στο νεαρό που βρίσκεται στο 3ο έτος φοίτησης στο εικαστικό εργαστήριο και ασχολείται με τα ψηφιακά μέσα.\nΗ νικητήρια αφίσα\nΌλες οι αφίσες του Γιάννη Ρόμπολα εδώ…\nΜπορείτε να δέιτε όλες τις υποψήφιες αφίσες εδώ…\nΕτικέτες: Wimbledon 2016 #αφίσα #Γιάννης Ρόμπολας #διάκριση #καλλιτέχνης #Μεσολόγγι


Εικονική περιήγηση της αρχαίας Θεσσαλονίκης αποκαλύπτει το λαμπρό παρελθόν της πόλης (βίντεο) | Θέματα Αρχαιολογίας\nΘΕΣΣΑΛΟΝΙΚΗ - Είναι γνωστό ότι η δεύτερη μεγαλύτερη πόλη της Ελλάδος, η Θεσσαλονίκη, είναι ένα τεράστιο ανοιχτό μουσείο που καλύπτει πολυάριθμες διαφορετικές περιόδους της ελληνικής αρχαιότητας. Δεν είναι έκπληξη λοιπόν που η Θεσσαλονίκη είναι ένας υπέροχος προορισμός για όσους αγαπούν την ιστορία και τα αρχαία αινίγματα.\nΕλληνικές, Ελληνιστικές, ρωμαϊκές και βυζαντινές αρχαιότητες μπορούν να βρεθούν κυριολεκτικά σε κάθε μέτρο του κέντρου της πόλης καθώς και στα προάστιά της, κάτι που είναι εύκολο να κατανοηθεί αν σκεφτούμε πόσους αιώνες κατοικείται αυτός ο τόπος.\nΓια να αναδημιουργήσει το θαυμάσιο παρελθόν του κέντρου της πόλης, η 16η Εφορεία Προϊστορικών και Κλασικών Αρχαιοτήτων της Ελλάδας δημιούργησε ψηφιακά μια εικονική περιήγηση στο Συγκρότημα των Παλατιών του Γαλερίου, του οποίου τα κατακερματισμένα λείψανα μπορούν ακόμα να βρεθούν σε ολόκληρη την πόλη. Το Γαλεριανό Συγκρότημα, ως γνωστό, υπήρξε το πιο σημαντικό μνημειώδες συγκρότημα στη Θεσσαλονίκη και κτίστηκε στο σημείο καμπής της ρωμαϊκής και της βυζαντινής εποχής. Καλύπτει τις περισσότερες από τις κύριες περιοχές της πόλης κατά τη διάρκεια αυτών των χρόνων και ήταν το πιο χαρακτηριστικό μνημείο της Θεσσαλονίκης. Η κατασκευή του ξεκίνησε στα τέλη του 3ου και στις αρχές του 4ου αι. μ.Χ., όταν ο Μαξιμιανός Γαλέριος υπηρέτησε ως Καίσαρας της Ρωμαϊκής Αυτοκρατορίας. Ο Γαλέριος επέλεξε τη Θεσσαλονίκη ως έδρα του ανατολικού τμήματος της Ρωμαϊκής Αυτοκρατορίας, λόγω της στρατηγικής της θέσης ανάμεσα στη Δύση και την Ανατολή.\nΗ ψηφιακή αναπαραγωγή του συγκροτήματος έγινε βάσει των αρχαιολογικών ευρημάτων, προσφέροντας μοναδική θέα της εμφάνισης της πόλης κατά τη διάρκεια της ύστερης ρωμαϊκής και της πρώιμης βυζαντινής περιόδου.


Επιτέλους σκέφτονται ελάφρυνση – Σύλλογος Δανειοληπτών & Προστασίας Καταναλωτών Βορείου Ελλάδος\nΕπιτέλους σκέφτονται ελάφρυνση\n20 Ιουνίου 2012 / danioliptes / 0 Comments\nΔημοσιογραφικές πληροφορίες αναφέρουν ότι Ευρωπαίος αξιωματούχος, που θέλησε να παραμείνει ανώνυμος, δηλώνει ότι η ΕΕ είναι έτοιμη να απαλύνει τα μέτρα λιτότητας που προβλέπονται στα πλαίσια του πακέτου οικονομικής βοήθειας προς την Ελλάδα και ενδεχομένως να συμφωνήσει σε αλλαγές του πακέτου μέσα στους επόμενους μήνες.\nΟ ίδιος αξιωματούχος επεσήμανε ότι με δεδομένη την επιδείνωση των οικονομικών συνθηκών θα ήταν «ανόητο», όπως είπε χαρακτηριστικά, να διατηρηθούν οι τρέχοντες όροι του μνημονίου. Το να εξαναγκαστεί η Ελλάδα να τηρήσει όλους τους όρους του πακέτου θα αποτελούσε «αυταπάτη» δήλωσε ο ίδιος αξιωματούχος της Ευρωπαϊκής Ένωσης και πρόσθεσε ότι αποτελεί «ψευδαίσθηση» να λέμε ότι το μνημόνιο δεν χρειάζεται επαναδιαπραγμάτευση.\nΠάντως ο επικεφαλής της Γιούρογκρουπ, Πρωθυπουργός του Λουξεμβούργου, Ζαν Κλώντ Γιούνκερ, δήλωσε ότι θα μπορούσαν να τροποποιηθούν ορισμένοι όροι του μνημονίου, αλλά όχι σημαντικά.\nΣτο μεταξύ, από την σύνοδο κορυφής της Ομάδας των 20 στο Λος Κάμπος του Μεξικού, η επικεφαλής του ΔΝΤ, Κριστίν Λαγκάρντ, αναφέρθηκε στην πρόθεση των ηγετών να προχωρήσουν προς μια ποιο ενοποιημένη χρηματοπιστωτική δομή για την σταθεροποίηση της Ευρωζώνης.\nΚατά την ολοκλήρωση της συνόδου τους οι ηγέτες του G20 δεσμεύτηκαν ότι οι χώρες της Ευρωζώνης θα συνεργαστούν με την νέα ελληνική κυβέρνηση με στόχο δημοσιονομικές μεταρρυθμίσεις και ενίσχυση της οικονομίας.\nΔεν έχω να πληρώσω τους φόρους – Τι να κάνω;